
 讜讗讬谞讜 诪转拽讘诇. 诇砖讜诪注讬诐: 讙讚讜诇讬 讛讚讜专. 讗谞砖讬 诪注砖讛 讜爪讚讬拽讬诐: 讘转 讙讘讗讬 爪讚拽讛. 砖讗讬谉 诪诪谞讬谉 讗诇讗 讗诐 讻谉 讟讜讘讬诐 讜谞讗诪谞讬谉: 谞砖讜转讬讛谉 砖专抓. 砖讗讬谞谉 讝讛讬专讜转 讘诪爪讜转: 注诐 讻诇 讘讛诪讛. 砖讚讜诪讜转 诇讘讛诪讛 砖讗讬谉 诇讛谉 诇讘 诇讛讘讬谉: 讻讬 讛讬讗 讞讬讬讱 讜讗讜专讱 讬诪讬讱 注诇 讞讬讬讜 诇讗 讞住. 诇诇诪讜讚 转讜专讛 讜诇讞讬讜转: 注诇 讞讬讬 讞讘专讜 诇讗 讻诇 砖讻谉. 讜讬砖 诇讚讗讙 砖诪讗 讬讛专讙谞讜: 讜诪讙讘讜. 讚转讜 诇讗 讞讬讬 讻讚讗诪专讬谞谉 讘砖讞讬讟转 讞讜诇讬谉 (讚祝 讻讗:) 拽专注讜 讻讚讙 诪讟诪讗 讘讗讛诇 诪讬讚 讜讗祝 注诇 讙讘 砖诪驻专驻专 讜讗诪专 专讘讬 砖诪讜讗诇 讘专 专讘 讬爪讞拽 讜诪讙讘讜: 讗讬诇诪诇讗 爪专讬讻讬谉 讗谞讜 诇讛诐. 诇诪讝讜谞讜转讬讛谉 讜诇注讝专转诐 讛讬讜 讛讜专讙讬谉 讗讜转谞讜: 讻讗讬诇讜 讘讗 注诇 讗专讜住转讜 讘驻谞讬讜. 砖诪讘讬讬砖讜: 诪讗讜专住讛. 诇讻诇 拽讛讬诇讜转 讬注拽讘: 砖谞讛 讜驻讬专砖. 转诇诪讬讚 砖砖谞讛 讜驻讬专砖 诪谉 讛转讜专讛 讜讬讜讚注 讻诪讛 转诇诪讬讚讬 讞讻诪讬诐 诪讙谞讬诐 讗转 注诪讬 讛讗专抓 讜讻诪讛 讛诐 砖驻诇讬诐 讘注讬谞讬讛诐 砖讜谞讗 讬讜转专 诪讻讜诇诐: 讗讬谉 诪讜住专讬谉 诇讜 注讚讜转. 讗讬谉 诪讝诪谞讬谉 讗讜转讜 诇砖诪讜注 讚讘专 诇讛注讬讚 注诇讬讜: 讜讗讬谉 诪讙诇讬谉 诇讜 住讜讚. 砖讜诐 讚讘专 住转专 诇驻讬 砖讛讜诇讱 专讻讬诇 讜诪讙诇讛: 注诇 讛讬转讜诪讬谉. 砖讞砖讜讚 注诇 讛讙讝诇: 讛诪讜爪讗 讗讘讬讚讛 讞讬讬讘 诇讛讻专讬讝. 讻讚讗诪专讬' 讘讗诇讜 诪爪讬讗讜转 (讘''诪 讻讗.) 讜注诐 讛讗专抓 诇讗讜 讗讞讬讱 讛讜讗 讚讗讬谞讜 注讜砖讛 诪注砖讛 注诪讱: 诪讝诪谞讬谉. 砖诇砖讛 砖讗讻诇讜 讻讗讞转 讚转谞谉 讞讬讬讘讬谉 诇讝诪谉 讜讗讬谉 专砖讗讬谉 诇讬讞诇拽: 讜讗讻诇转 讜砖讘注转. 诪讛讗讬 拽专讗 谞驻拽讗 诇谉 讘专讻转 (讛讝讬诪讜谉) 讘讘专讻讜转 (讚祝 诪讞:): 讞讝专转讜. 讜诪讚专讘谞谉 讛讬讗 讜讗砖讬注讜专 讟讜诪讗转讜 讗住诪讻讜讛 讜讟讜诪讗转 讗讜讻诇讬谉 讘讻讘讬爪讛: 

 讗诪专 专讘: 讻讛谞讗 讗讬 诇讗讜 讚谞住讬讘讬 讻讛谞转讗 诇讗 讙诇讗讬. 诪砖诪注 砖诇讗 讛讬讛 讻讛谉 讜讛讗 讚讗诪专讬谞谉 讘驻''拽 讚拽讚讜砖讬谉 (讚祝 讞.) 专讘 讻讛谞讗 砖拽诇 住讜讚专讗 讘驻讚讬讜谉 讛讘谉 讘砖讘讬诇 讗砖转讜 讛讬讛 诇讜拽讞 讻讚讗诪专讬谞谉 讘驻' 讛讝专讜注 (讞讜诇讬谉 讚祝 拽诇讘.) 专讘 讻讛谞讗 讛讜讛 讗讻讬诇 讘砖讘讬诇 讗砖转讜 讜讛讗 讚讗诪专 讘驻专拽 注专讘讬 驻住讞讬诐 (诇拽诪谉 拽讬讙.) 讗''诇 专讘 诇专讘 讻讛谞讗 驻砖讜讟 谞讘讬诇转讗 讘砖讜拽讗 讜砖拽讜诇 讗讙专讗 讜诇讗 转讬诪讗 讻讛谞讗 [讜讙讘专讗] 专讘讗 讗谞讗 诇讗 讘砖讘讬诇 砖讛讬讛 讻讛谉 讗诇讗 砖讻讱 讛讬讛 砖诪讜: 诇讗 诪爪讗 讘转 讙讘讗讬 爪讚拽讛 讬砖讗 讘转 诪诇诪讚讬 转讬谞讜拽讜转. 诪砖诪注 讚讙讘讗讬 爪讚拽讛 注讚讬驻讬 诪诪诇诪讚讬 转讬谞讜拽讜转 讜讛讗 讚讗诪专 讘驻专拽 讛砖讜转驻讬谉 (讘''讘 讞:) 讜讛诪砖讻讬诇讬诐 讬讝讛讬专讜 讻讝讜讛专 讛专拽讬注 讗诇讜 讙讘讗讬 爪讚拽讛 讜诪爪讚讬拽讬 讛专讘讬诐 讻讻讜讻讘讬诐 讗诇讜 诪诇诪讚讬 转讬谞讜拽讜转 爪''诇 讚讝讜讛专 讛专拽讬注 注讚讬祝 诪讝讜讛专 讻讜讻讘讬诐: 诪讛 讗专讬 讚讜专住 讜讗讜讻诇. 驻专''转 讚讜专住 讜讗讜讻诇 讜讗讬谉 诪诪转讬谉 注讚 砖转诪讜转 讗祝 注诐 讛讗专抓 讗讬谞讜 诪诪转讬谉 注讚 砖转转驻讬讬住: 讜讬砖 讗讜诪专讬诐 讗祝 讗讬谉 诪讻专讬讝讬谉 注诇 讗讘讬讚转讜. 讜讗''转 诪讗讬谉 讬讜讚注 砖讛讬讗 砖诇 注''讛 讜讗讜专''讬 讻讙讜谉 砖砖讬讬专讗 砖诇 注''讛 注讜讘专转 讜专讗讬谞讜 砖谞驻诇 诪讛诐 讜讛砖转讗 诪砖诪注 讚讚讜拽讗 讗讬谉 诪讻专讬讝讬谉 注诇 讗讘讬讚转讜 讗讘诇 诇讙讝讜诇 讘讬讚讬诐 诇讗 讗注''讙 讚诇讬转 诇讬讛 讛讗讬 住讘专讗 讚讘住诪讜讱 讗驻砖专 讚谞驻讬拽 诪讬谞讬讛 讘专讗 诪注诇讬讗 讜转讬诪讛 诇专''讬 讗诪讗讬 诪诪讜谞讜 讗住讜专 讛砖转讗 讙讜驻讜 诪讜转专 砖诪讜转专 诇拽讜专注讜 讻讚讙 诪诪讜谞讜 诇讗 讻诇 砖讻谉 讚讻讛''讙 讗诪专 讘讛讙讜讝诇 讘转专讗 (讘''拽 拽讬讟.) 讜讘注''讝 (讚祝 讻讜.) 讙讘讬 诪讜住专 诇诪讗谉 讚诇讬转 诇讬讛 住讘专讗 讚讗驻砖专 讚谞驻讬拽 诪讬谞讬讛 讘专讗 诪注诇讬讗 讜谞专' 诇专''讬 讚诇注讬诇 诪讬讬专讬 讘诪讻讬专 讜讻讜驻专 诇讛讻注讬住 讚讛''诇 讛专讬讙转讜 讻诪讜 驻讬拽讜讞 谞驻砖 砖讛讜讗 诇住讟讬谉 讜讞砖讜讚 注诇 讛讚诪讬诐 讚讗讬 诇讗讜 讛讻讬 讛讬讗讱 诪讜转专 诇讛讜专讙讜 讘讬讜诐 讛讻驻讜专讬诐 砖讞诇 诇讛讬讜转 讘砖讘转 讛诇讗 讗驻讬诇讜 谞讻专讬 讗住讜专 讜讻谉 诪砖诪注 讛诇砖讜谉 注诇 讞讬讬讜 讗讬谞讜 讞住 讚诪讻讬专 讜讻讜驻专 讚讬砖 讛专讘讛 注谞讬谞讬 注''讛 讻讚诪讜讻讞 讘住讜讟讛 讘驻' 讛讬讛 谞讜讟诇 (讚祝 讻讘.) 讜讗讜专''讬 讚诪讛 砖讗谞讜 诪拽讘诇讬诐 注讚讜转 诪注''讛 讻讚讗诪专 讘驻专拽 讞讜诪专 讘拽讚砖 (讞讙讬讙讛 讻讘.) 讻诪讗谉 诪拽讘诇讬诐 讛讗讬讚谞讗 住讛讚讜转讗 诪注''讛 讻专讘讬 讬讜住讬: 讜讗讻诇转 讝讜 讗讻讬诇讛. 谞专讗讛 讚讛谞讬 砖讬注讜专讬 讻讝讬转 讜讻讘讬爪讛 讚诇讗 讛讜讬 讗诇讗 讗住诪讻转讗 讜讻谉 驻''讛 讘驻专拽 诪讬 砖诪转讜 (讘专讻讜转 讻:) 讙讘讬 讛讗 讚讗诪专 讘谉 诪讘专讱 诇讗讘讬讜 讜诪讜拽讬 诇讛 讻讙讜谉 讚讗讻诇 讛讗讘 砖讬注讜专 讚专讘谞谉 讜驻''讛 砖诐 讚讛讬讬谞讜 讻讝讬转 讜讻讘讬爪讛 讚诪讚讗讜专讬讬转讗 讘注讬谞谉 砖讘讬注讛 讙诪讜专讛 讜讻谉 诪讜讻讞 讛转诐 讚拽讗诪专 诇讗 讗砖讗 驻谞讬诐 诇讬砖专讗诇 砖讻转讘转讬 诇讛诐 讜讗讻诇转 讜砖讘注转 讜讘专讻转 讜讛谉 诪讚拽讚拽讬诐 注诇 注爪诪诐 讘讻讝讬转 讜讻讘讬爪讛 讜拽砖讛 讚讘驻专拽 讙' 砖讗讻诇讜 (砖诐 诪讞.) 讗诪专 讬谞讗讬 诪诇讻讗 讜诪诇讻转讗 讻专讻讬 专讬驻转讗 讘讛讚讬 讛讚讚讬 讗诪专 诪讗谉 讬讛讬讘 诇谉 讙讘专讗 讚诪讘专讱 诇谉 讗讬讬转讜讛讜 诇专讘讬 砖诪注讜谉 讘谉 砖讟讞 讜讻讜' 砖转讛 讜讘专讬讱 诇讛讜 讜拽讗诪专 专讘讬 砖诪注讜谉 讘谉 砖讟讞 诇讙专诪讬讛 讛讜讗 讚注讘讚 讚诇注讜诇诐 讗讬谞讜 诪讜爪讬讗 讗讞专讬诐 讬讚讬 讞讜讘讛 注讚 砖讬讗讻诇 讻讝讬转 讚讙谉 诪砖诪注 讚讗诐 讗讻诇 讻讝讬转 讚讙谉 讛讬讛 诪讜爪讬讗 讗讞专讬诐 讜讗讬 讻讝讬转 讚专讘谞谉 讛讬讻讬 诪驻讬拽 诇讛讜 讛讗 讗诪专 讚诇讗 讗转讬 讚专讘谞谉 讜诪驻讬拽 讚讗讜专讬讬转讗 讜讗讜专''讬 讚讛讬讬谞讜 讚讜拽讗 拽讟谉 讗讬谞讜 诪讜爪讬讗 讗讜转讜 砖讗讻诇 砖讬注讜专 讚讗讜专讬讬转讗 讗讘诇 讙讚讜诇 讗驻讬诇讜 诇讗 讗讻诇讬 讻诇诇 讬讻讜诇 诇讛讜爪讬讗 讗讞专讬诐 诪讚讗讜专讬讬转讗: 

专讘讬谞讜 讞谞谞讗诇

转谞讬讗 专' 讗讜诪专 注诐 讛讗专抓 讗住讜专 诇讗讻讜诇 讘砖专 砖谞讗诪专 讝讗转 转讜专转 讛讘讛诪讛. 



讗诪专 专' 讗诇注讝专 注诐 讛讗专抓 诪讜转专 诇谞讜讞专讜 讘讬讜诐 讛讻驻讜专讬诐 砖讞诇 诇讛讬讜转 讘砖讘转 讗诪专讜 诇讜 转诇诪讬讚讬讜 讻讜' 讜讗住讜专 诇讛转诇讜讜转 注诪讜 讘讚专讱:




转"专 讙讚讜诇讛 砖谞讗讛 砖砖讜谞讗讬谉 注诪讬 讛讗专抓 转诇诪讬讚讬 讞讻诪讬诐 讻讜' 讜谞砖讜转讬讛谉 讻讜' 砖谞讛 讜驻讬专砖 讬转专 诪讻讜诇谉:




转"专 砖砖讛 讚讘专讬诐 谞讗诪专讜 讘注诪讬 讛讗专抓 讗讬谉 诪讜住专讬谉 诇讛诐 注讚讜转 讜讗讬谉 诪拽讘诇讬谉 诪讛谉 注讚讜转 讜讗讬谉 诪讙诇讬谉 诇讛诐 讗转 讛住讜讚 讜讗讬谉 诪诪谞讬谉 诪讛诐 讗驻讜讟专讜驻讬谉 注诇 讛讬转讜诪讬诐 讜讗讬谉 诪诪谞讬谉 讗讜转谉 讗驻讜讟专讜驻讬谉 注诇 拽讜驻讛 砖诇 爪讚拽讛 讜讗讬谉 诪转诇讜讬谉 注诪讛谉 讘讚专讱 讜讬砖 讗讜诪专讬诐 讗祝 讗讬谉 诪讻专讬讝讬谉 注诇 讗讘讚转谉 讜转"拽 讝讬诪谞讬谉 讚谞驻讬拽 诪讬谞讬讛 讝专注讗 诪注诇讬讗 讬讻讬谉 讜爪讚讬拽 讬诇讘砖:




诪转谞讬' 讜讻谉 诪讬 砖讬爪讗 诪讬专讜砖诇讬诐 讜谞讝讻专 砖讬砖 讘讬讚讜 讘砖专 拽讚砖 讗诐 注讘专 爪讜驻讬诐 砖讜专驻讜 讻讜' 驻讬' 砖诐 诪拽讜诐 砖注讜诪讚 砖诐 讜爪讜驻讛 讘讻诇 爪讚 砖讜专驻讜 讘诪拽讜诐 砖谞讝讻专 讜讗诐 诇讗 注讘专 讛爪讜驻讬诐 讞讜讝专 讻讜' 注讚 讻诪讛 讞讜讝专讬谉 专"诪 讗讜诪专 讘讬谉 讞诪抓 讘讬谉 讘砖专 拽讚砖 讻讘讬爪讛 专' 讬讛讜讚讛 讗讜诪专 讝讛 讜讝讛 讘讻讝讬转 讜讞讻诪讬诐 讗讜诪专讬诐 讘砖专 拽讚砖 讻讝讬转 讜讞诪抓 (讻讻讜转讘转) [讻讘讬爪讛] 讜讗拽砖讬' 讜专诪讬谞讛讬 注讚 讻诪讛 诪讝诪谞讬谉 注讚 讻讝讬转 专' 讬讛讜讚讛 讗讜诪专 注讚 讻讘讬爪讛 诪讻诇诇 讚诇专"诪 讻讝讬转 讞砖讜讘 讜诇专' 讬讛讜讚讛 讻讘讬爪讛 讜诪砖谞讬' 专' 讬讜讞谞谉 诪讜讞诇驻转 讛砖讬讟讛 讻诇讜诪专 讞诇祝 讚讘专讬 专' 诪讗讬专 诇专' 讬讛讜讚讛 讜讚讘专讬 专' 讬讛讜讚讛 诇专' 诪讗讬专 讻讬 转谞讬 诪讚讘专讬讛诐 注诇 讚讘专讬讛诐. 



讗讘讬讬 讗诪专 诇注讜诇诐 诇讗 转驻讜讱 讜讛转诐 讘注谞讬谉 讝讬诪讜谉 讘拽专讗讬 驻诇讬讙讬 专"诪 住讘专 讜讗讻诇转 讝讜 讗讻讬诇讛 讜砖讘注转 讝讜 砖转讬讛 讜诪爪讬谞讜 讗讻讬诇讛 讻讝讬转 讜专' 讬讛讜讚讛 住讘专 诇讗 讘注讬谞谉 讗讻讬诇讛 砖讬砖 讘讛 砖讘讬注讛 讜诇讗 转讛讬讛 驻讞讜转 诪讻讘讬爪讛 讜讛讻讗 讘住讘专讗 驻诇讬讙讬 专"诪 诪拽讬砖 诇讬讛 诇讟讜诪讗讛 诪讛 讟讜诪讗讛 讘讻讘讬爪讛 讗祝 讞讝专转讜 讘讻讘讬爪讛 专' 讬讛讜讚讛 讗讜诪专 讻谞讜转专 诪讛 谞讜转专 讗讬住讜专讜 讘讻讝讬转 讚讗讻讬诇讛 讻转讬讘 讘讬讛 讗祝 讞讝专转讜:






专讬讟讘"讗

讙诪专讗 注诐 讛讗专抓 讗住讜专 诇讗讻讜诇 讘砖专. 驻讬' 讛专讬"讟 讝"诇 讻讬 诪转讜讱 注诪讬转讜 讗讬谞讜 讬讜讚注 诇砖讞讜讟 讜诇诪诇讜讞 讻专讗讜讬:



注诐 讛讗专抓 诪讜转专 诇谞讜讞专讜 讘讬讜诐 讛讻讬驻讜专讬诐. 驻讬' 专讘讬谞讜 讗诇驻住讬 讜讛讙讗讜谞讬诐 讝"诇 讻讙讜讬 砖讛讬讛 专抓 讗讞专 讛讝讻讜专 讗讜 讗讞专 谞注专讛 诪讗讜专住讛. 讜讻转讘 讛专讬"讟 讝"诇 专抓 诇讗讜 讚讜拽讗 讚讗诐 讻谉 讗驻讬' 讞讻诐 讗诇讗 砖注诪讬转转讜 诪讘讬讗讜 诇讚讬谞讱: 讜讛谞讻讜谉 砖讚讬讘专讜 讞讻诪讬诐 诇砖讜谉 讛讘讗讬 讜讙讜讝诪讗 讜讝讛讜 砖讗诪专讜 讘讬讜诐 讛讻讬驻讜专讬诐 砖讞诇 诇讛讬讜转 讘砖讘转 讗讘诇 讜讚讗讬 讛讛讜专讙讜 砖诇讗 讻讚讬谉 谞讛专讙 注诇讬讜 讜谞专讗讬谉 讚讘专讬诐 讘讻诇 讗诇讜 讛讙讜讝诪讜转 讘注诐 讛讗专抓 砖讗讬谞讜 讗驻讬' 讘诪爪讜转 讜讚专讱 讗专抓 讗讜 讗讬驻砖专 讘诪讬 砖诇讗 拽专讗 讜砖谞讛 讘诇讘讚 讗注驻"讬 砖注讜住拽 讘诪爪讜转 讻讬 诇讗 注诐 讛讗专抓 讞住讬讚 讜讘讜讚讗讬 诇住专住 讘谞讬 讗讚诐 诇转讜专讛 诪讙讝诪讬谉 注诇 注诐 讛讗专抓 讘讻诇 讝讛. 讛专讬"讟 讝"诇:



转"专 砖砖讛 讚讘专讬诐 谞讗诪专讜 讘注诐 讛讗专抓 讗讬谉 诪讜住专讬谉 诇讜 注讚讜转 讜讗讬谉 诪拽讘诇讬谉 诪诪谞讜 注讚讜转 讻讜' 讜讛讗 讚讗诪专讬谞谉 讘诪住讻转 讞讙讬讙讛 讗诪专 专讘 驻驻讗 讻诪讗谉 诪拽讘诇讬谞谉 讛讗讬讚谞讗 住讛讚讜转讗 讚注诐 讛讗专抓 讻诪讗谉 讻专' 讬讜住祝 转讬专抓 专讘讬谞讜 讗诇驻住讬 讘讛讛讬讗 诇讗 驻诇讬讙讬 讜讛转诐 诪讬讬专讬 讘注诐 讛讗专抓 讚讗讬转讬讛 讘诪爪讜转 讜讘讚专讱 讗专抓 讗讘诇 讛讻讗 讚诇讬转讬讛 讗祝 讘诪爪讜转 讜讘讚专讱 讗专抓 讜讛讬讬谞讜 讚讞砖讬讚 诇谉 诪住转诪讗 讗讻诇 讗讙驻讬 驻住讬诇讜转讗 讚诪砖讜诐 讚讞砖讬讚 讗讙讝诇 讗讬谉 诪诪谞讬谉 讗讜转讜 注诇 拽讜驻转 爪讚拽讛 讜诪砖讜诐 讚住转诪讬讛 讞砖讬讚 讗砖驻讬讻讜转 讚诪讬诐 讗讬谉 诪转诇讜讬谉 注诪讜 讘讚专讱 讜讻转讘 讛专讬"讟 讝"诇 讘讛讗 讚讗诪专讬谞谉 讘驻"拽 讚拽讬讚讜砖讬谉 讻诇 砖讗讬谞讜 讘诪拽专讗 讜讘诪砖谞讛 讜讘讚专讱 讗专抓 讗讬谞讜 诪谉 讛讬砖讜讘 讜讗诪专 专' 讬讜讞谞谉 注诇讛 讜驻住讜诇 诇注讚讜转 诪砖讜诐 讚讛讻讗 拽转谞讬 讗讬谉 诪拽讘诇讬谉 讜讛讜讛 诪砖诪注 诇讻转讞讬诇讛 讜驻讬专砖 专' 讬讜讞谞谉 讚讗驻讬' 讘讚讬注讘讚 驻住讜诇: 注讜讚 讻转讘 讝"诇 讜讘注谞讬谞讬 注诐 讛讗专抓 讬砖 讚讬谞讬诐 讞诇讜拽讬诐 讻讬 讬砖 注诐 讛讗专抓 砖讗讬谞讜 讘诪拽专讗 讜讘诪砖谞讛 讗讘诇 讬砖谞讜 讘讚专讱 讗专抓 讜讘诪爪讜转 讜讝讛讜 诇砖讜谞讜 讚专讱 讻诇诇 讜讛讜讗 驻住讜诇 诇注讚讜转 诇讻转讞讬诇讛 讗诇讗 诪砖讜诐 讗讬讻讗 讜讻砖讗讬谞讜 讘诪爪讜转 讛讜讗 驻住讜诇 讘讚讬注讘讚 讻讘专讬讬转讗 讚诇注讬诇 讜讘讜讚讗讬 砖住转诪谉 砖诇 讗讬诇讜 讗讬谞谉 诪注砖专讬谉 驻讬专讜转讬讛诐 讜诇讗 讗讜讻诇讬谉 讞讜诇讬讛诐 讘讟讛专讛 讜讬砖 讘谞讬 讗讚诐 砖谞讜讛讙讬诐 讘讗诪讬转讜转 讘讚讘专讬诐 讛讗诇讜 讜讗注驻"讬 砖讬讜讚注讬谉 转讜专讛 讜砖讜谞讬谉 讜拽讜专讗讬谉 谞拽专讗讬谉 注诪讬 讛讗专抓 讻讚讬 讝讛 讜专讗讬' 砖讗诪专讜 讗讬讝讛讜 注诐 讛讗专抓 讻诇 砖讗讬谞讜 讗讜讻诇 讞讜诇讬讜 讘讟讛专讛 讚讘专讬 专' 诪讗讬专 讜讞讻诪讬' 讗讜诪专讬' 讻诇 砖讗讬谞讜 诪注砖专 驻讬专讜转讬讜 注"讻:



住诇讬拽 驻讬专拽讗





讛诪讗讬专讬

注诐 讛讗专抓 讘诪拽讜诐 砖讗讬谉 讙讚讜诇 诪诪谞讜 注诪讜 讗住讜专 诇讗讻讜诇 讘砖专 砖讻诪讛 住驻拽讜转 诪讝讚诪谞讜转 讘砖讞讬讟讛 讜讘讟专驻讜转 讜讘诪诇讬讞转 讘砖专 讜讘转注专讜讘讜转 讗讜讻诇讬谉 讜讛讜讗 讗讬谞讜 讬讜讚注 讚专讱 爪讞讜转 讗诪专讜 讝讗转 转讜专转 讛讘讛诪讛 讻诇 讛注讜住拽 讘转讜专讛 诪讜转专 诇讗讻讜诇 讘砖专 讜砖讗讬谞讜 注讜住拽 讘转讜专讛 讗讬谞讜 讗讜讻诇 讘砖专:



注诐 讛讗专抓 驻注诪讬诐 砖诪讜转专 诇谞讞专讜 讗祝 讘讬讜诐 讛讻驻讜专讬诐 砖讞诇 诇讛讬讜转 讘砖讘转 砖讛专讬 讗讬谞讜 讬讜讚注 讟讬讘谉 砖诇 诪爪讜转 讜讚专讻讬 讛讚转讜转 讜谞诪砖讱 讗讞专 讟讘注讜 讻讘讛诪讛 讜驻注诪讬诐 砖讬诪爪讗讜讛讜 专抓 讗讞专 讛讝讻讜专 讗讜 讗讞专 谞注专讛 讛诪讗讜专砖讛 讜讬讛讗 诪讜转专 诇讛专讙讜 讗祝 讘砖讘转 讻诪讜 砖讛转讘讗专 讘诪拽讜诪讜 讜讗注"驻 砖讗祝 讘讞讻诐 砖讗讬专注 诇讜 讻谉 注讜砖讬谉 诇讜 讻谉 诪"诪 讗讬谉 住驻拽 注诇讬讜 讘讚讘专讬诐 讗诇讜 讞住 讜砖诇讜诐 讜诪"诪 讬砖 诪驻专砖讬诐 诪转讜讱 讻讱 注诐 讛讗专抓 讗祝 讻砖谞专讗讛讜 讘讚专讱 注诐 讗讬讝讜 注专讜讛 讞讜砖讚讬谉 讗讜转讜 砖讘讚注转讜 诇讗谞讜住 讜讚谞讬谉 讗讜转讜 讘诪讞砖讘转谞讜 讻讗讜转诐 砖诪讜转专 诇讛专讙诐 讜诇讗 谞讗诪专讛 诇注砖讜转 讘讜 诪注砖讛 砖讗讬谉 讛讜专讙讬谉 注诇 讛讗讜诪讚 讗诇讗 砖诪讜转专 诇讛讞讝讬拽讜 讘讻讱 讜专讗讜讬 诇讬转谉 诇讘 注诇 讻讱 讜讚专讱 爪讞讜转 讜讛驻诇讙转 讚讘专讬诐 讗诪专讜 讘讛 专讘讬 讗诪讜专 诇砖讞讟讜 讜讗诪专 诇讛诐 讝讛 讟注讜谉 讘专讻讛 讜讝讛 讗讬谉 讟注讜谉 讘专讻讛 讜讝讛 讻讜诇讜 讚专讱 爪讞讜转 砖讗祝 讛砖讜讞讟讜 讗祝 诇讻讜讜谞转 讗讻讬诇讛 讗讬谉 讘讜 讘专讻讛 讗讬谉 讝讛 诪讘专讱 讗诇讗 诪谞讗抓 讜讗注"驻 砖讗讬谉 诇讗讜 讘讗讻讬诇转 讘砖专 诪讛诇讻讬 砖转讬诐 诪"诪 讗讬住讜专 讬砖 讘讜 讻诪讜 砖讛转讘讗专 讘诪拽讜诪讜 讜讻谉 讗诪专讜 诪讜转专 诇拽专注讜 讻讚讙 讻诇讜诪专 讗祝 讘诪讬转讛 诪谞讜讜诇转 讜诪讛 砖讗诪专讜 诪讙讘讜 讻诇讜诪专 讛讻讗讛 砖诇讗 转讛讗 讘讛 专驻讜讗讛 讜讻诪讜 砖讗诪专讜 拽专注讜 讻讚讙 诪讙讘讜 诪讟诪讗 讘讗讛诇 讗注"驻 砖诪驻专驻专 讜讗住讜专 诇讛转诇讜讜转 注诪讜 讘讚专讱 诪讞砖讚 砖驻讬讻讜转 讚诪讬诐 注诇 讞讬讬 注爪诪讜 诇讗 讞住 注诇 讞讬讬 讞讘专讜 诇讗 讻诇 砖讻谉:



讻诇 讛诪砖讬讗 讘转讜 诇注诐 讛讗专抓 讻讗诇讜 讻讜驻转讛 诇驻谞讬 讗专讬 诪讛 讗专讬 讚讜专住 讜讗讜讻诇 讜讗讬谉 诇讜 讘砖转 讗祝 注诐 讛讗专抓 诪讻讛 讜讘讜注诇 讜讗讬谉 诇讜 讘砖转 讜诪"诪 注诐 讛讗专抓 砖讗讬谞讜 诪诇讜讻诇讱 讘诪讚讜转 爪专讬讻讬诐 讗谞讜 诇讛讝讛专 砖诇讗 诇讘讬讬砖讜 讚专讱 讛驻诇讙讛 讗诪专讜 讻诇 讛注讜住拽 讘转讜专讛 讘驻谞讬 注诐 讛讗专抓 讻讗诇讜 讘讜注诇 讗专讜住转讜 讘驻谞讬讜 讻诇讜诪专 砖讗祝 讛讬讗 讛讬转讛 专讗讜讬讛 诇讜 砖谞讗诪专 诪讜专砖讛 拽讛诇转 讬注拽讘 专"诇 讛讛诪讜谉 讗诇 转拽专讬 诪讜专砖讛 讗诇讗 诪讗讜专砖讛 讻诇讜诪专 砖讛讬讗 讗专讜住讛 砖诇 注诐 讛讗专抓 讙诐 讻谉 讗诇讗 砖诇讗 谞讻谞住讛 注诪讜 诇讞讜驻讛:



诪"诪 转诇诪讬讚 讞讻诐 爪专讬讱 诇讜 诇讛讝讛专 讜诇讛砖诪专 诪诪谞讜 讜砖诇讗 诇讘讟讜讞 讘讜 诪驻谞讬 砖转讻诇讬转 砖谞讗讛 讬砖 诇讜 注诇讬讜 诪爪讚 拽谞讗转讜 讻砖专讜讗讛 讘驻讞讬转讜转讜 讜诪讻讬专 讘诪注诇转 砖讻谞讙讚讜 讜谞注砖讬转 讘砖专讜 讞讬讚讜讚讬谉 讞讬讚讜讚讬谉 讘驻讬专讜砖 讗诪专讜 讙讚讜诇讛 砖谞讗讛 砖砖讜谞讗讬诐 注诪讬 讛讗专抓 讗转 转诇诪讬讚讬 讞讻诪讬诐 讬讜转专 诪砖谞讗讛 砖砖讜谞讗讬诐 讗讜诪讜转 讛注讜诇诐 讗转 讬砖专讗诇 讜谞砖讜转讬讛诐 讬讜转专 诪讛诐 诪驻谞讬 砖诪讚转 讛拽谞讗讛 诪转讙讘专转 讘讛诐 讜砖谞讛 驻讬专砖 讜谞注砖讛 注诐 讛讗专抓 讬讜转专 诪讻诇诐 诪驻谞讬 砖讬讜讚注 讻诪讛 谞讘讝讬诐 注诪讬 讛讗专抓 讘注讬谞讬讛诐 砖诇 转诇诪讬讚讬 讞讻诪讬诐 讚专讱 爪讞讜转 讗诪专讜 讗诪专 专' 注拽讬讘讗 讻砖讛讬讬转讬 注诐 讛讗专抓 讛讬讬转讬 讗讜诪专 诪讬 讬转谉 诇讬 转诇诪讬讚 讞讻诐 讜讗谞砖讻谞讜 讻讞诪讜专 砖谞讜砖讱 谞砖讬讻讛 讙讚讜诇讛 讜砖讜讘专 注爪诐 注讻砖讬讜 讗谞讬 讗讜诪专 诪讬 讬转谉 诇讬 注诐 讛讗专抓 讜讗谞砖讻谞讜 讻讻诇讘 讜讬砖 讙讜专住讬谉 讗祝 讘讝讜 讻讞诪讜专 讜讘诪住讻转 砖讘转 住"讙 讗' 讗诪专讜 讗诐 转诇诪讬讚 讞讻诐 谞讞砖 讛讜讗 讞讙专讛讜 注诇 诪转谞讬讱 讗诐 注诐 讛讗专抓 讞住讬讚 讛讜讗 讗诇 转讚讜专 讘砖讻讜谞转讜:



砖砖讛 讚讘专讬诐 谞讗诪专讜 讘注诐 讛讗专抓 讗讬谉 诪讜住专讬谉 诇讜 注讚讜转 专"诇 砖讗讬谉 诪讝诪谞讬谉 讗讜转讜 诇注讚讜转 诇砖讜诐 讚讘专 讜讗讬谉 诪拽讘诇讬谉 诪诪谞讜 注讚讜转 专"诇 讗诐 谞讝讚诪谉 诇砖诐 诪讗诇讬讜 谞专讗讛 诪驻谞讬 砖诪谉 讛住转诐 讞讜砖讚讬谉 讗讜转讜 注诇 讛砖讘讜注讛 讜注诇 讛讙讝诇 讜讚谞讬谉 讗讜转讜 驻住讜诇 诇注讚讜转 诇讙诪专讬 讜拽砖讛 诇驻专砖 讗讞专 砖讗讬谉 诪拽讘诇讬谉 诪诪谞讜 注讚讜转 讻诇诇 诪讛 讛讜爪专讱 诇讜诪专 砖讗讬谉 诪讜住专讬谉 诇讜 讻诇讜诪专 砖讗讬谉 诪讝诪谞讬谉 讗讜转讜 诇讛注讬讚 讜谞专讗讛 诇讬 砖讗讬谉 诪讜住专讬谉 诇讜 注讚讜转 注诇 拽讘诇转 注讚讜转 谞讗诪专 砖讗讬谉 诪爪专驻讬谉 讗讜转讜 诇讛讬讜转讜 谞诪谞讛 注诐 砖诇砖讛 诇拽讘诇 注讚讜转 讗讞专讬诐 讗注"驻 砖讗讬谉 讗讞讚 诪爪讜讬 诇讞讟讜讗 讘驻谞讬 砖谞讬诐 砖诪讗讞专 砖讗讬谉 注讚讜转讜 注讚讜转 讗祝 拽讘诇转 注讚讜转讜 讗讬谞讛 拽讘诇讛 讜讗讬谉 诪讙诇讬谉 诇讜 讗转 讛住讜讚 砖诪讞讝讬拽讬谉 讗讜转讜 讻讛讜诇讱 专讻讬诇 诪讙诇讛 住讜讚 讜讗讬谉 诪诪谞讬谉 讗讜转讜 讗驻讜讟专讜驻讜住 注诇 讛讬转讜诪讬诐 诪驻谞讬 砖讞砖讜讚 注诇 讛讙讝诇 讜注诇 讛讙谞讬讘讛 讜诪讟注诐 讝讛 讙诐 讻谉 讗讬谉 诪讜住专讬谉 诇讜 拽讜驻讛 砖诇 爪讚拽讛 讜讛讜讗 讛讚讬谉 砖讗讬谉 诪诪谞讬谉 讗讜转讜 驻专谞住 注诇 讛爪讘讜专 讜讘讻诇诇 讝讛 讛讬讗 讜讗讬谉 诪转诇讜讬谉 注诪讜 讘讚专讱 诪驻谞讬 砖讞砖讜讚 讛讜讗 注诇 砖驻讬讻讜转 讚诪讬诐 讜注诇 讛注专讬讜转 讜诪"诪 诪讻专讬讝讬谉 注诇 讗讘讚转讜 讝讬诪谞讬谉 讚谞驻讬拽 诪讬谞讬讛 讝专注讗 诪注诇讬讗 讜讗讻讬诇 诇讛 讜讻转讬讘 讬讻讬谉 讜爪讚讬拽 讬诇讘砖 讜讗讬谉 讛诇讻讛 讻讚讘专讬 讛讗讜诪专 讗讬谉 诪讻专讬讝讬谉 注诇 讗讘讚转讜:



讜诇注谞讬谉 讘讬讗讜专 诪讬讛讗 诇讗 讛讻专讝讛 诪诪砖 讛讬讗 砖讗诐 讬讜讚注 砖诇 诪讬 讛讬讗 讗讬谉 诪拽讜诐 诇讛讻专讝讛 讜砖诪讗 转讗诪专 砖讗诐 讛讻专讝谞讜 讜谞讜讚注 砖讛讬讗 砖诇 注诐 讛讗专抓 讗讬谉 诪讞讝讬专讬谉 讗讜转讛 讞住 讜砖诇讜诐 砖讝讜 讜讚讗讬 诇讗 讞诇拽讜 讘讛 讗诇讗 驻讬专讜砖讜 讗讬谉 诪讞讝专讬谉 注诇 讛爪诇转 讗讘讚转讜 砖讗诐 专讗讛 讞诪讜专讜 转讜注讛 讜讛讜讗 诪讻讬专 砖讛讜讗 砖诇 注诐 讛讗专抓 讗讬谞讜 讞讬讬讘 诇讞讝专 讗讞专讬讛 讜诇砖讜谉 讛讻专讝讛 讘讻讗谉 讛讜讗 砖讗讬谞讜 讛讜诪讛 注诇讬讛 诇讛砖诪讬注 拽讜诇讜 诇讛砖转讚诇 讘讞讝专转讛 讜诪"诪 讛诇讻讛 砖讞讬讬讘 讛讜讗 诇讞讝专 讗讞专讬讛 讻诪讜 砖讻转讘谞讜:



注诐 讛讗专抓 讝讛 砖讛讝讻专谞讜 注谞讬谞讜 砖讗讬谞讜 诇讗 讘诪拽专讗 讜诇讗 讘诪砖谞讛 讜诇讗 讘诪爪讜转 讜诇讗 讘讚专讱 讗专抓 讜诪转讜讱 讻讱 讞讜砖讚讬诐 讗讜转讜 注诇 讻诇 讛讚讘专讬诐 注诇 讛讚专讱 砖讛讝讻专谞讜 讜驻住讜诇 诇注讚讜转 诇讙诪专讬 讻诪讜 砖讛转讘讗专 讘住讜祝 专讗砖讜谉 砖诇 拽讚讜砖讬谉 讜讛讜讗 砖讗诪专讜 砖诐 讻诇 砖讗讬谞讜 诇讗 讘诪拽专讗 讜诇讗 讘诪砖谞讛 讜诇讗 讘讚专讱 讗专抓 讗讬谞讜 诪谉 讛讬讬砖讜讘 讜讗诪专 专' 讬讜讞谞谉 讜驻住讜诇 诇注讚讜转 讜诪"诪 讬砖 讻转 讗讞专转 砖诇 注诪讬 讛讗专抓 砖讗讬谞诐 诇讗 讘诪拽专讗 讜诇讗 讘诪砖谞讛 讗诇讗 砖诪"诪 注讜住拽讬诐 讘讬讬砖讜讘讜 砖诇 注讜诇诐 讜讬砖谞诐 讘诪爪讜转 讜讘讚专讱 讗专抓 讜讻转 讝讜 讞讜诪诇讬谉 注诇讬讛 讜讚谞讬谉 讗讜转讛 讻讬砖专讗诇 讙诪讜专 诇讻诇 讛讚讘专讬诐 讻砖讗专 讛注诐 讜讗讬谉 讞讜砖讚讬谉 讗讜转诐 讘砖讜诐 讚讘专 讜诪拽讘诇讬谉 注讚讜转谉 诇讻转讞讬诇讛 讜诪砖讜诐 讗讬讘讛 讜讻谉 砖讗专 讛讚讘专讬诐 讜注诇 讝讜 讗诪专讜 讘诪住讻转 讞讙讬讙讛 讻"讘 讗' 讻诪讗谉 诪拽讘诇讬谞谉 讛讗讬讚谞讗 住讛讚讜转讗 诪注诐 讛讗专抓 讻专' 讬讜住讬 砖讛讜讗 讞讜砖砖 诇讗讬讘讛 讻诪讜 砖讛讜讝讻专 砖诐 讝讛讜 讚注转 讙讚讜诇讬 讛驻讜住拽讬诐 讜诪"诪 讙讚讜诇讬 讛专讘谞讬诐 住讜讘专讬诐 砖讝讜 砖诇 讞讙讬讙讛 讞讜诇拽转 注诐 讝讜 砖诇 驻住讞讬诐 砖专' 讬讜住讬 讞讜砖砖 诇讗讬讘讛 讜诪转讬专 诇讻转讞讬诇讛 讜讻讗谉 诇讗 讞砖砖讜 诇讗讬讘讛 讜讝讜 砖谞讗诪专讛 讻讗谉 诇讻转讞讬诇讛 谞讗诪专讛 讜诪"诪 砖转讬讛谉 讘讬砖谞谉 讘讚专讱 讗专抓 讜讘诪爪讜转 讛诐 砖谞讜讬讜转 讜讗注"驻 讻谉 诇讚注转 住讜讙讬讗 讝讜 诇讻转讞讬诇讛 诇讗 讜讻谉 讗讬谉 诪诪谞讬谉 讗讜转讜 讗驻讜讟专讜驻讜住 注诇 讛讬转讜诪讬诐 讜注诇 拽讜驻讛 砖诇 爪讚拽讛 砖诪转讜讱 讟专讞讜 讜注诪诇讜 讬讜专讛 讛讬转专 诇注爪诪讜 讜讗讬谉 诪转诇讜讬谉 注诪讜 讘讚专讱 砖讗讬谞讜 讬讜讚注 讞讜诪专 砖驻讬讻转 讚诪讬诐 讜住讘讜专 砖讗讬谉 讛注诪讬讚讛 注诇 讚诐 专注讛讜 拽专讜讬讛 砖驻讬讻讜转 讚诪讬诐 讛讜讗讬诇 讜讗讬谞讜 注讜砖讛 讜讻谉 讘注讚讜转 诇讻转讞讬诇讛 诇讗 砖讗讬谞讜 讬讜讚注 讘讛诇讻讜转 注讚讜转 讜讗祝 讛诐 诪讜讚讬诐 砖讻诇 砖讗讬谞讜 讗祝 讘诪爪讜转 讜讚专讱 讗专抓 驻住讜诇 讛讜讗 诇注讚讜转 讗祝 讘讚讬注讘讚 讜讻诪讜 砖讛讜讝讻专讛 讘专讗砖讜谉 砖诇 拽讚讜砖讬谉 讘讛讚讬讗 讻诪讜 砖讘讬讗专谞讜 砖诐 讜注讬拽专 讛讚讘专讬诐 讻讚注转 专讗砖讜谉 讜讚讘专 诇诪讚 诪注谞讬谞讜 砖讛专讬 讝讜 砖讗诪专讜 诪讜转专 诇谞讞专讜 讜诪讜转专 诇拽专注讜 讘诇讬 住驻拽 讘砖讗讬谞讜 讘诪爪讜转 讜讘讚专讱 讗专抓 讛讬讗 讗诪讜专讛:



砖诇砖讛 砖讗讻诇讜 讻讗讞转 讞讬讬讘讬诐 诇讝诪谉 讜讗讬谞诐 专砖讗讬谉 诇讬讞诇拽 讜砖讬注讜专 讗讻讬诇讛 讛诪讞讬讬讘转 诇讻讱 讘讻讝讬转 讜讗注"驻 砖讻转讜讘 讜讗讻诇转 讜砖讘注转 讜讘专讻转 诇讗 谞讗诪专讛 讗诇讗 注诇 讛砖转讬讛 讜讻诪讜 砖讗诪专讜 讜讗讻诇转 讝讜 讗讻讬诇讛 讜砖讘注转 讝讜 砖转讬讛 讜讗讻讬诇转 讻讝讬转 拽专讜讬讛 讗讻讬诇讛 讜讗讬谉 讗谞讜 讗讞专讗讬谉 诇讗讻讬诇转 砖讜讘注 讜讻讘专 讘讬讗专谞讜讛 讘诪拽讜诪讛 讘诪住讻转 讘专讻讜转 讜讻谉 讘讬讗专谞讜 砖注诇 砖诪讜注讜转 专注讜转 讗讜诪专 讘专讜讱 讚讬讬谉 讛讗诪转 讜注诇 砖诪讜注讜转 讟讜讘讜转 诪讘专讱 讛讟讜讘 讜讛诪讟讬讘:



讜谞砖诇诐 讛驻专拽 转讛诇讛 诇讗诇:





转讜住驻讜转 专讬"讚 (诪讛讚讜专讛 转诇讬转讗讛)

讗讬谉 诪讜住专讬谉 诇讛谉 注讚讜转 讘驻' 讞讜诪专 讘拽讜讚砖 讗诪专讬' 讗诪专 专"驻 讻诪讗谉 诪拽讘诇讬谞谉 住讛讚讜转讗 诪注诐 讛讗专抓 讻诪讗谉 讻专' 讬讜住讬 驻讬' 讚讞讬讬砖 诇讗讬讘讛 讜驻诇讬讙 讗专讘谞谉 诇驻住诇讬 诇讬':





诪讛专砖"讗 - 讞讬讚讜砖讬 讗讙讚讜转

 诪驻谞讬  砖讛谉 砖拽抓 讜谞砖讜转讬讛谉 讻讜'.  诪诇转 砖拽抓 谞讗诪专 注诇 讛专讜讘 诇讙讘讬 注讘讜讚转 讻讜讻讘讬诐 讚讻转讬讘 讜诇讗 讬讚讘拽 讘讬讚讱 诪讗讜诪讛 讻讱 讗住讜专 诇讬讚讘拽 讘注"讛 讜诇讬砖讗 讗转 讘转讜 讜谞砖讜转讬讛谉 砖专抓 讘讜' 砖讟讜诪讗转 诪讙注 砖专抓 讛讬讗 讘诪砖讛讜 讘讻注讚砖讛 讻讱 谞砖讜转讬讛谉 讘讟讜诪讗转 谞讚转谉 讘诪砖讛讜 讚讘专讜讗讛 讟驻转 讚诐 讻讞专讚诇 讬砖 诇讛专讞讬拽 诪讛谉 讜注诇 讘谞讜转讬讛谉 讛讜讗 讗讜诪专 砖讜讻讘 注诐 讙讜' (诪驻讜专砖 讘诪住讻转 注讬专讜讘讬谉): 


注"讛  讗住讜专 诇讗讻讜诇 讘砖专 讻讜'  讻讘专 讗诪专讜 讛诪驻专砖讬诐 讟注诐 讘讝讛 讜诪讬讛讜 讬砖 诇讚拽讚拽 讗诪讗讬 谞拽讟 讘砖专 讘讛诪讛 讜注讜祝 讜诇讗 谞拽讟 谞诪讬 讚讙讬诐 讜砖讗专 谞驻砖 讞讬讛 讚讻转讬讘讬 谞诪讬 讘讛讗讬 拽专讗 讜谞专讗讛 诇驻专砖 讚讜讚讗讬 讘谉 谞讞 讛讜转专 诇讗讻讜诇 讻诇 讘砖专 讻讚讻转讬讘 讻讬专拽 注砖讘 谞转转讬 诇讻诐 讗转 讻诇 讜讙讜' 讗诇讗 讬砖专讗诇 砖拽讘诇讜 讛转讜专讛 谞爪讟讜讜 诇讛讘讚讬诇 讘讬谉 讛讟诪讗讛 诇讟讛讜专讛 讜注"讝 专诪讝 讘专讬专讗 讝讗转 转讜专转 讚讛讬讬谞讜 讛注讜住拽 讘转讜专讛 讜讬讜讚注 诇讛讘讚讬诇 讘讬谉 讛讟诪讗 诇讟讛讜专 讜讻诇 砖讗专 讗讬住讜专讬诐 讛谞讜讙注讬诐 诇讗讻讬诇转 讘砖专 讻讙讜谉 讚诐 讜讞诇讘 讜讘砖专 讜讞诇讘 讜讙讬讚 讛谞砖讛 讛讜转专 诇讗讻讜诇 讘砖专 讜讻诇 砖讗讬谞讜 注讜住拽 讘转讜专讛 讘讻诇 讛谞讬 讗讬住讜专 讜讛讬转专 讚讗讻讬诇转 讘砖专 讗住讜专 诇讗讻讜诇 讘砖专 讚讜讚讗讬 讬讻砖诇 讘讜 诇讛转讬专 讛讗讬住讜专 讜注诇 讻谉 谞拽讟 讘砖专 讘讛诪讛 讜注讜祝 讚专讘讜 讚讬谞讬讛诐 诇讛讘讚讬诇 讘讬谉 讗讬住讜专 诇讛讬转专 诪砖讗"讻 讘讚讙讬诐 讚讘拽诇 讬讜讻诇 诇讛讘讚讬诇 讘讬谉 讗讬住讜专 诇讛讬转专 讻砖讬讚注 住讬' 拽砖拽砖转 讜拽"诇: 


诪讜转专  诇谞讜讞专讜 讘讬"讛 讻讜'.  诇讻讗讜专讛 讛讜讗 专讞讜拽 诪谉 讛砖讻诇 讚讗驻讬' 讘注诇讬 讞讬讬诐 讛诪讝讬拽讬谉 讗讬谞讜 专砖讗讬 诇讛讜专讙谉 讘砖讘转 讜讬"讛 讻讚讗诪专讬谞谉 驻专拽 讻诇 讻转讘讬 讜谞专讗讛 讚谞拽讟 诪讜转专 诇谞讜讞专讜 讻讜' 讜诇讗 拽讗诪专 诪讜转专 诇讛讜专讙讜 讻讜' 砖讻讜讜谞讜 讘讝讛 砖讛谞讞讬专讛 讜讛砖讞讬讟讛 讛讜讗 专诪讝 诇谞讟讬诇转 讚诐 讘诪拽讜诐 讘讬转 讛砖讞讬讟讛 讜专"诇 砖诪讜转专 诇讘讬讬砖讜 讜诇讬讟讜诇 讚诪讜 讻讚讗诪专讬谞谉 讗讝诇 住讜诪拽讗 讜讗转讬 讞讬讜专讗 讜讛讬讬谞讜 讗驻讬诇讜 讘讬"讛 砖讞诇 诇讛讬讜转 讘砖讘转 砖讻诇 讬砖专讗诇 讬砖 诇讛诐 砖诇讜诐 讝讛 注诐 讝讛 诪讜转专 诇讘讬讬砖讜 讜诇讛转拽讜讟讟 


注诪讜 讜讗"诇 转诇诪讬讚讬讜 讗诪讜专 诇砖讜讞讟讜.  砖讬砖 讘讜 讬讜转专 谞讟讬诇转 讙诐 讙诐 讘诇砖讜谉 讛谞讗诪专 讘转讜专讛 讘讛讻砖专 砖讞讬讟讛 讜讗"诇 讝讛 讟注讜谉 讘专讻讛 讻讜' 讚诇讻讱 谞拽讟 讘诇砖讜谉 谞讞讬专讛 砖讛讜讗 讬讜转专 讘诇砖讜谉 讙谞讗讬 讜注"讝 讛讻讜讜谞讛 讗诪专 讙"讻 讘住诪讜讱 诪讜转专 诇拽讜专注讜 讻讚讙 讜诪讙讘讜 讚讛讬讬谞讜 谞诪讬 专诪讝 讚讚诪讜 诪讜转专 诇讬讟讜诇 注"讬 讘讬讜砖 讻讚诐 讚讙 砖谞讜讟诇 注"讬 拽专讬注讛 诪讙讘讜 讗讘诇 讘转讜住驻讜转 讛讘讬谞讜 讛讚讘专讬诐 讻驻砖讟谉 注"砖 讜拽"诇: 


讗住讜专  诇讛转诇讜讜转 注诪讜 砖谞讗诪专 讻讬 讛讜讗 讜讙讜'  讜诪讛讗 讚讗诪专 诇拽诪谉 砖讬讜转专 砖讜谞讗讬谉 注"讛 讗转 转"讞 诪注讻讜"诐 诪住讘专讗 讚讗住讜专 诇诇讜讜转 注诐 注讻讜"诐 讗住讜专 诇诇讜转 讙诐 注诪讜 讜讬砖 诇讞诇拽 讚讙诐 砖砖谞讗转讜 讙讚讜诇讛 讘讬讜转专 诪"诪 讞住 讛讜讗 诪诇讛讜专讙讜 讚拽驻讬讚 讗砖驻讬讻讜转 讚诪讬诐: 


讜讗谞砖讻谞讜  讻讜'  讗讬谉 讚专讱 讛砖讜谞讗 诇谞砖讜讱 诪诪砖 讜讘砖讘讬专转 注爪诐 讻讚诪住讬拽 讗讘诇 专"诇 砖讛讬讬转讬 诪转专讙讝 注诇讬讜 诇讛专注 诇讜 砖讻谉 讚专讱 讛诪转专讙讝 注诇 讞讘专讜 讛讜讗 谞讜砖讱 砖讬谞讬讜 讝讛 注诇 讝讛 讻诪"砖 讞讜专拽 注诇讬讜 砖谞讬讜 讜砖讘讬专转 注爪诐 讻讞诪讜专 讛讬讬谞讜 诇讛专注 诇讜 讛专讘讛: 


诪讻讛 讜讘讜注诇 讻讜'  讛讬讬谞讜 砖诪讻讛 诪诪砖 讗转 讗砖转讜 讘讬讚 讜诪讬讚 讘讜注诇 讜讗讬谞讜 诪驻讬讬住 讻驻讬专讜砖 专讘讬谞讜 转诐 讘转讜住驻讜转: 


讻讗诇讜 讘讜注诇 讗专讜住转讜 砖谞讗诪专 转讜专讛 讜讙讜'  讛讜爪讬讗讜 诪诇转 诪讜专砖讛 诪诇砖讜谉 讬专讜砖讛 注"驻 诪"砖 砖讗讬谞讛 讬专讜砖讛 诇讱 讜讛讬讗 诪讜谞讞转 讘拽专谉 讝讜讬转 讻诇 诪讬 砖专讜爪讛 诇讬讟讜诇 讬讟讜诇 讜注"讻 讚专砖讜讛讜 诪诇砖讜谉 诪讗讜专住讛 讻讬 讛转讜专讛 谞诪砖诇讛 诇讗砖讛 讘讻诪讛 诪拽讜诪讜转 讜讘转讞诇转 谞转讬谞转讛 诇讬砖专讗诇 讛专讬 讛讬讗 讻讗专讜住讛 注讚 讗讞专 砖讬诇诪讚讛 砖谞注砖讬转 诇讜 讻讗砖讛 讜讗"讻 注诐 讛讗专抓 砖讗讬谞谞讜 诇讜诪讚 讛专讬 讛讬讗 谞砖讗专转 诇讜 讻讗专讜住转讜 讜转"讞 讛注讜住拽 讘讛 讘驻谞讬讜 讻讜' 讜拽"诇: 


讜讗讬谉  诪讻专讬讝讬谉 注诇 讗讘讚转讜 讻讜'  注讬讬谉 讘讟讜讬"讚 讚诪讬讬专讬 讘讗讘讚转 讘讙讚 砖谞诪爪讗 注诇讬讜 专讘讘 讗讜 诪谞注诇讬诐 讛诪讟讜诇讗讬诐 讚讗讬谞谉 砖诇 转诇诪讬讚 讞讻诐 讻讚讗诪专讬谞谉 驻专拽 讜讗诇讜 拽砖专讬诐 讜拽诇 诇讛讘讬谉: 


砖谞讗诪专 讬讻讬谉 专砖注 讜讬诇讘砖 讙讜'.  讘住讜祝 诪住' 讘"拽 诪讬讬转讬 诇讛 谞诪讬 诇讙讘讬 诪住讜专 讜砖诐 诪驻讜专砖:





讞讻诪转 砖诇诪讛

讙诪' 讜讬诇讘砖 爪讚讬拽. 谞"讘 讬讻讬谉 讜爪讚讬拽 讬诇讘砖 讗讬讜讘:


砖诐 讜专诪讬谞讛讜 注讚 讻诪讛 讛谉 诪讝诪谞讬谉 讻讜'. 谞"讘 讜转讬诪讛 诇驻讬 讚注转 讛诪拽砖讛 讚诇讗 驻诇讬讙讬 讘拽专讗讬 讗讚诪驻诇讙讬 讘讝讬诪讜谉 诇驻诇讬讙讬 讘住转诐 讘专讻转 讛诪讝讜谉 诇诪专 讘讻讝讬转 讜诇诪专 讘讻讘讬爪讛 讜爪"注:


转讜住' 讚"讛 讜讬"讗 讻讜' 讗讬谞讜 讞住 讚诪讻讬专 讜讻讜驻专 讜讻讜' 谞"讘 诪砖诪注 讚讗讬 诇讬讻讗 诪讻讬专 讗讬谞讜 讞砖讜讚 注诇 砖驻讬讻讜转 讚诪讬诐 讜讛诇讗 讘讛讗讬 讘专讬讬转讗 讚讗讬谉 诪讻专讬讝讬谉 注诇 讗讘讬讚转讜 诪砖诪注 讚讗讬谞讜 诪讻讬专 讜讻讜驻专 讜讗驻"讛 拽讗诪专 讜讗讬谉 诪转诇讜讬谉 注诪讛谉 讘讚专讱 讜爪"诇 讚讛讻讬 驻讬专讜砖讜 讗讬谉 诪讻专讝讬谉 注诇 讗讘讬讚转讜 讗讘诇 讗住讜专 诇讙讝诇讜 讚砖诪讗 讗讬谞讜 诪讻讬专 讜讻讜驻专 讜讗住讜专 诇讛转诇讜转 注诪讜 讘讚专讱 [讚砖诪讗] 诪讻讬专 讜讻讜驻专 讜讚讜"拽 砖讜讘 注讬讬谞讬转讬 讘讗砖专讬 砖讻转讘 讚讗驻讬' 讘注"讛 砖讗讬谞讜 诪讻讬专 讜讻讜驻专 讜讗注"驻 砖讗讬谞讜 讞砖讜讚 注诇 砖驻讬讻转 讚诪讬诐 讗驻"讛 讗讬谉 讟讜讘 诇讛转诇讜转 注诪讜 讜讗"讻 诇注讬诇 讘诪讻讬专 讜讻讜驻专 讗住讜专 诇讛转诇讜转 注诪讜 讜诪住讻谉 讘谞驻砖讜 讜讚讜"拽:





讛讙讛讜转 讬注讘"抓

讙诪' 转谞讬讗 专' 讬讛讜讚讛 讗讜诪专 注"讛 讗住讜专 诇讗讻讜诇 讘砖专 砖谞讗诪专 讻讜' 讻爪"诇 讜转讬讘转 讘讛诪讛 谞诪讞拽:


砖诐 讗诪专 专状讗 注状讛 讻讜' 讘讬讜讛状讻 砖讞诇 诇讛讬讜转 讘砖讘转. 谞"讘 诪驻专砖 讘住驻专 讞住讬讚讬住 讻砖专讜讚祝 注"讛 讘讬讜讛"讻 讗讞专 讬讛讜讚讬 讞讘专讬 诇讛专讙讜 讜谞专讗讛 讚讛讬讬谞讜 谞诪讬 讚讗专"讬 讘住诪讜讱 诪讜转专 诇拽专注讜 讻讚讙 讜诪讙讘讜. 讜讻讬 诪讛 讟注诐 讘讝讛 讗诐 诇讗 诪砖讜诐 讚诪讬讬专讬 讘诪爪讬诇 讗转 讛谞专讚祝 砖讘讗 诪讗讞讜专讬讜 砖诇 专讜讚祝 讜拽讜专注讜 诪讙讘讜 砖讛讜讗 讗讞专讬讜. 讜讗"转 讗"讛 诪讗讬 拽诪"诇 讘讛讗. 讻诇 专讜讚祝 谞诪讬 讜诪讗讬 讗讬专讬讗 注"讛. 讬状诇 讚讘住转诐 专讜讚祝 讗诐 讬讻讜诇讬诐 诇讛爪讬诇 诇谞专讚祝 讘讗讞讚 诪讗讘专讬讜 砖诇 专讜讚祝 讗讬谉 专砖讗讬谉 诇讛专讙讜. 诪砖讗"讻 讘注状讛 讗讬谉 讞讜砖砖讬谉 诇讜 讻诇 讻讱 讻讬讜谉 砖注诇 讞讬讬讜 讗讬谞讜 讞住 讗讘诇 讘讗讜驻谉 讗讞专 讜讚讗讬 讞诇讬诇讛 诇讛专讙讜 讚诇讗 讙专注 诪讗谞住讬诐 注注"讝 专拽讬讬"诇 诪讜专讬讚讬谉 讻讜' 讚讙专诪讗 讘诪诇诪讗 讛讜讗. 讜讛专讬讙讛 讘讬讚讬诐 讗住讬专讗 注讗讻"讜 讬砖专讗诇 注"讛 讜讘讻谉 住专讛 转诪讬讛转 专"讬 讘转讜住' 诇讗 讬讛讗 诪诪讜谞讜 讞诪讜专 诪讙讜驻讜 讜讗"砖 谞诪讬 讛讗 讚讗专"讗 讗诇诪诇讗 爪专讬讻讬谉 讗讜转谞讜 讻讜' 讚诇讻讗讜专讛 拽砖讛 诪讛 讞讬讚砖 讘讝讛 讛诇讗 讻转讬讘 讻诪讬诐 讛驻谞讬诐 讜讙讜' 讜注讜讚 讙诐 讛诐 爪专讬讻讬谉 诇谞讜 讻讚讗诪专讬谞谉 砖诪讙讬谞讬诐 注诇讬谞讜 讜诪住讬讬注讬诐 讗讜转谞讜 讜讗诪专讬 讘诪注专讘讗 诇讬讘注讬 专讞诪讬 讗转讻诇讬讗 讻讜' (讜注讜讚) 讚讻诪讛 讙讜讜谞讬 注"讛 讗讬讻讗:


转讜住' 住讚"讛 讗诪专 专讘 讻讛谞讗 讻讜' 讗诇讗 砖讻讱 讛讬讛 砖诪讜. 谞状讘 讛讜讗 讚讘专 转诪讜讛 讚诪讬讚讬 讛讜讗 讟注诪讗 讘诪转谞讜转 讻专讗讘"讬 讚诪注讜讟 讗讞专 诪注讜讟 讜讛讗 诇讗 讗砖讻讞谉 讙讘讬 驻讚讬讜谉. 砖讜讘 专讗讬转讬 讘转讜住' 讞讜诇讬谉 讚拽诇状讘 讚诇讗 住"诇 讻诪"砖 转讜住' 讚讛讗 讙诐 讛专讗状砖 讜讛讟讜专 诇讗 住状诇 讛讻讬:


砖诐 讘住讜祝 讚"讛 诇讗 诪爪讗 讻讜' 注讚讬祝 诪讝讜讛专 讛专拽讬注. 谞"讘 注讬讬谉 转讜住' 砖诐 讘讛砖讜转驻讬谉 讚祝 讞':


砖诐 砖谞讗诪专 讬讻讬谉 专砖注 讜讙讜'. 谞状讘 讘讻转讜讘 讗讬谞讜 讗讱 讚专讱 讛转诇诪讜讚 诇讛讜住讬祝 讘讬讗讜专:


砖诐 讙诇讜诇讛 砖谞讗讛 砖砖讜谞讗讬诐 讻讜' 讬讜转专 诪砖谞讗讛 砖砖讜谞讗讬谉 讻讜'. 谞"讘 注讬讬谉 诪讝讬讙讛 讚讬讚讬:





讘谉 讬讛讜讬讚注

讜职诇止讗 讬执砖旨讉指讗 讘旨址转 注址诪旨值讬 讛指讗指专侄抓, 诪执驻旨职谞值讬 砖讈侄讛值诐 砖讈侄拽侄抓 讜旨谞职砖讈讜止转值讬讛侄诐 砖讈侄专侄抓. 谞专讗讛 诇讬 讘住"讚 讛讟注诐 讚拽专讬 诇讝讻专 砖讈侄拽侄抓 讜诇谞拽讘讛 砖讈侄专侄抓, 讚讗讬转讗 讘讝讜讛专 讛拽讚讜砖 驻专砖转 讘专讗砖讬转 (讝讛专 讞诇拽 讗' 讘, 讘) 拽"专 讗转讜讜谉 讚讗转讞讝讬讗讜 注诇 住讟专讗 讘讬砖讗 讗讬谞讜谉 讬注讜讬谉 砖诐. 讜讛拽砖讜 讜讛诇讗 讘讙诪专讗 讗诪专讜 (砖讘转 拽讚.) 拽讜旨祝 拽指讚讜止砖讈, 专值讬砖讈 专指砖指讈注? 讜转专爪讜 讻讬 '拽讜祝' [186] 讘诪讬诇讜讗讜 诪讜专讛 注诇 拽讚讜砖 讻讬 讘诪讬诇讜讗讜 讛讜讗 诪住驻专 '诪拽讜诐' [186] 讜讛讜讗 砖诪讜 砖诇 讛拽讘"讛 讻诪讜 砖讗诪专讜 讘转讬拽讜谞讬诐 讗讘诇 拽' 讘诇讗 诪诇讜讬 专讜诪讝 '诇住讟"讗' [100] 注讻"讚.
谞诪爪讗 诇驻讬 讚讘专讬 讝讜讛专 讛拽讚讜砖 讗讜转讬讜转 拽"专 讛诐 讗转讜讜谉 讚讗转讞讝讬讗讜 注诇 住讟专讗 讘讬砖讗. 讜驻专砖谞讜 讛注谞讬谉 讘住"讚 讚讗讜转 拽' 讛讜讗 诪爪讚 驻诇讜谞讬 讬注谉 讻讬 驻诇讜谞讬 讗讜转讬讜转 住"诪 [100] 讛诐 讞诇拽 讛专注 砖讘讜 讜讗讜转讬讜转 讗"诇 讛诐 讞诇拽 讛讟讜讘 砖讘讜 讜诇注转讬讚 讬转讘注专 讛专注 砖讛讜讗 讗讜转讬讜转 住"诪 讜讬砖讗专 讘讜 讗讜转讬讜转 讗"诇 讚讜拽讗.
谞诪爪讗 讛专注 砖诇 拽诇讬驻转 讛讝讻专 讛讜讗 讗讜转讬讜转 住"诪 砖讛诐 诪住驻专 拽' 讘诇讗 诪诇讜讬, 讗诪谞诐 讛专注 砖讘砖诐 讛谞拽讘讛 砖讛讬讗 '诇讬诇讬转' 讛讜讗 讘讗讜转讬讜转 诇讬诇讬, 讻诪讜 砖讻转讘 诪讛专"诐 讙诇讗谞讟讬 讝"诇 砖拽诇讬驻讛 讝讜 讛讬讗 讬诇诇讛 讜注讬拽专 砖诪讛 '诇讬诇讬' 讜讗讜转讬讜转 讗诇讜 砖讛诐 '诇诪"讚 讬讜"讚 诇诪"讚 讬讜"讚' 诪住驻专 拽驻"讞 [188] 讜注诐 讛讻讜诇诇 讬"讘 讗讜转讬讜转 讛诐 诪住驻专 专' [200], 讜诇驻讬 讝讛 谞诪爪讗 讛专注 砖诇 讛谞拽讘讛 讛讜讗 专' 讜诇讻讱 讗诪专讜 讘讝讜讛专 讛拽讚讜砖 拽"专 讗转讜讜谉 讚讗转讞讝讬讗讜 注诇 住讟专讗 讘讬砖讗 砖讛诐 讝讜"谉 [讝讻专 讜谞拽讘讛] 讚拽诇讬驻讛 驻诇讜谞讬 讜驻诇讜谞讬转.
讜诇讻谉 讗诇讜 讛注诪讬 讛讗专爪讜转 砖谞讘讚诇讜 诪谉 讛拽讚讜砖讛 讜驻讬专砖讜 诪谉 讛转讜专讛 讜谞讚讘拽讜 讘住讟专讗 讘讬砖讗 拽专讗讜 诇讛诐 砖诐 诇讝讻专 砖讈侄拽侄抓 砖讛讜讗 砖抓 拽' 讜诇谞拽讘讛 砖讈侄专侄抓 砖讛讜讗 砖抓 专' 讻讬 讛讝讻专 讚讘拽 讘讝讻专 讚拽诇讬驻讛 砖讛专注 砖诇讜 拽' 讜讛谞拽讘讛 讚讘拽讛 讘谞拽讘讛 讚拽诇讬驻讛 砖讛专注 砖诇讛 专' 讜讘砖谞讬讛诐 讬砖 砖抓 砖讛讜讗 诇砖讜谉 讻专讬转讛 讻讬 转专讙讜诐 '讻旨执讬 讬址讻职专执讬转 讛殖' 讗直诇止讛侄讬讱指' (讚讘专讬诐 讬讟, 讗) 讛讜讗 '讗植专值讬 讬职砖讈值爪值讬 讬职讬指 讗直诇指讛指讱职'. 讙诐 讛讝讻专 谞拽专讗 砖讈侄拽侄抓 [490] 诪住驻专 '讗讬砖 拽讟注' [490] 讜讛谞拽讘讛 砖讈侄专侄抓 [590] 讛讜讗 '讗砖讛 驻专讚' [590].



讜职注址诇 讘旨职谞讜止转值讬讛侄诐 讛讜旨讗 讗讜止诪值专: (讚讘专讬诐 讻讝, 讻讗) "讗指专讜旨专 砖讈止讻值讘 注执诐 讻旨指诇 讘旨职讛值诪指讛". 讛讗 讚拽专讗 诇讛讜 讘砖诐 '讘旨职讛值诪指讛' 谞专讗讛 诇讬 讘住"讚 讻讬 诇讗讘讬讛诐 拽专讗讜 砖讈侄拽侄抓 讜诇讗诪诐 拽专讗讛 砖讈侄专侄抓. 讜讛谞讛 讗讜转讬讜转 砖讈侄拽侄抓 讻讝讛 砖讬"谉 拽讜"祝 爪讚"讬 讗讜转讬讜转 讛拽专讘 砖讛诐 讛讗诪爪注讬诐 讛诪讛 讬讜"讚 讜注诐 讻讜诇诇 讙' 讗讜转讬讜转 讜讻讜诇诇 讛讻诇 讛诐 诪住驻专 讻"讚, 讜讝讛 讘讗讘讬讛 讗讱 讘讗诪讛 砖谞拽专讗转 砖讈侄专侄抓 砖讛讜讗 砖讬"谉 专讬砖 爪讚讬 讛拽专讘 砖诇讛 讛讜讗 诪住驻专 讻"讚 讜注诐 讛讻讜诇诇 讙' 讗讜转讬讜转 讜讻讜诇诇 讛讻诇 讛专讬 讻"讞 谞诪爪讗 住讱 讛讻诇 [28+24=52] 拽专讘 讛砖拽抓 讜拽专讘 讛砖专抓 讛讜讗 诪住驻专 讘旨职讛值诪指讛 [52] 诇讻谉 讘谞讜转讬讛诐 砖讬爪讗讜 诪拽专讘诐 砖诇 砖拽抓 讜砖专抓 谞拽专讗讬诐 讘砖诐 讘旨职讛值诪指讛.
讜讛讗 讚诇讗 讗诪专 注诇 讘旨职谞值讬讛侄诐 讻诇讜诐? 诪驻谞讬 讻讬 讛讘谞讬诐 砖讛诐 讝讻专讬诐 讗驻砖专 砖讬讛讬讜 讟讜讘讬诐 砖讬讝讚诪谉 诇讛诐 讗讚诐 砖讬诇诪讚诐 转讜专讛 诪拽讟谞讜转诐 讜讬讘讬讗诐 诇诪讜讟讘 讜驻讜专砖讬诐 诪诪谞讛讙 讗讘讬讛诐 讜讬讛讬讜 讞讘专讬诐 讜讻诪讜 砖讗诪专讜 诇拽诪谉: 讜职转址谞旨指讗 拽址诪旨指讗? 讝执诪职谞执讬谉 讚旨职谞指驻执讬拽 讘旨职专指讗 诪址注址诇职讬指讗 诪执讬谞值讬讛旨, 讜职讗指讻执讬诇 诇值讬讛旨 讜旨诪执讬拽址讬旨值诐 讘旨值讬讛旨 诪址讛 砖旨讈侄谞旨侄讗直诪址专: (讗讬讜讘 讻讝, 讬讝) '讬指讻执讬谉 讜职爪址讚执旨讬拽 讬执诇职讘指旨砖讈', 诪讛 砖讗讬谉 讻谉 讛讘谞讜转 砖讛诐 谞注爪专讬诐 讘讘讬转 注诐 讛砖拽抓 讜讛砖专抓 讜讚讗讬 讬砖讗专讜 讘诪谞讛讙诐 讜讬讛讬讜 讻讘讛诪讛 砖讗讬谉 诇讛诐 讛讬讻专 诇讛讘讚讬诇 讘讬谉 讟讜讘 诇专注 讻讬 诪讬 讬讘讬谞诐 讜诪讬 讬讘讚讬诇诐?!
讜讛讗 讚讗诪专 注执诐 讻旨指诇 讘旨职讛值诪指讛 讜诇讗 讗诪专 注执诐 讘旨职讛值诪指讛 讻讬 讝讗转 讛讘转 讻讜诇讛 讘讛诪讛 讛谉 诪爪讚 讛讗讘 讜讛谉 诪爪讚 讛讗诐.



注址诐 讛指讗指专侄抓 讗指住讜旨专 诇侄讗直讻止诇 讘旨指砖讉指专. 谞专讗讛 诇讬 诇讗讜 讗讬住讜专讗 诪诪砖 拽讗诪专 讻砖讗专 讗讬住讜专讬诐 砖爪专讬讱 诇讛驻专讬砖讜 诪讛诐 讘讞讝拽转 讛讬讚 讗诇讗 讛讻讜讜谞讛 专讜爪讛 诇讜诪专 '讗讬谞讜 专讗讜讬 砖讬讗讻诇 讘砖专' 讜讻讬讜爪讗 讘讝讛 驻讬专砖 讛专"谉 讝"诇 [注诇 讛专讬"祝] 住讜祝 驻专拽 拽诪讗 讚注讘讜讚讛 讝专讛 注诇 诪讛 砖讗诪专讜 讗住讜专 诇注砖讜转 砖讜转驻讜转 注诐 讛讙讜讬 讚'讗驻讬诇讜 讗讬住讜专讗 讚专讘谞谉 诇讬讻讗 讗诇讗 诪诪讬讚转 讞住讬讚讜转 讛讬讗 讚讗住讜专' 讬注讬讬谉 砖诐.
讜注诇 驻讬 讛驻砖讟 谞专讗讛 诇讬 讘住"讚 讟注诐 砖专讗讜讬 诇诪谞讜注 注诐 讛讗专抓 诪讗讻讬诇转 讛讘砖专 诪驻谞讬 讚讗讻讬诇转 讛讘砖专 转诇讜讬讛 讘讻诪讛 讛诇讻讜转 砖诇 砖讞讬讟讛 讜讟专驻讬讜转 讜讗诐 注诐 讛讗专抓 讬讗讻诇 讘砖专 讜讬专讙讬诇 讘讜 讗讝 讻讗砖专 讬讝讚诪谉 讘诪拽讜诐 砖讗讬谉 砖诐 砖讜讞讟 讬砖专讗诇 讻讙讜谉 讘住驻讬谞讛 讗讜 讘诪讚讘专 讛讜讗 讗讬谞讜 讬讻讜诇 诇讻讘讜砖 转讗讜转讜 讜专讜爪讛 讛专讙诇 砖诇讜 讜讗讝 讗讜讻诇 讘砖专 谞讘讬诇讛 讜讟专讬驻讛 砖诇 讙讜讬诐 讚诪讗讞专 砖讗讬谉 诇讜 转讜专讛 讗讬谞讜 讬讻讜诇 诇讻讘讜砖 转讗讜转讜, 讜诇讻讱 讟讜讘 诇讜 砖诇讗 讬讗讻诇 讘砖专 讙诐 讘诪拽讜诐 砖诪爪讜讬 诇讜 讘砖专 讻砖专讛 讻讚讬 砖诇讗 讬专讙讬诇 转讗讜转讜 讘讜, 讻讱 讬讗讜转 诇讜. 讜谞驻拽讗 诪讬谞讛 诇讚讬讚谉 讗诐 讗驻砖专 诇谞讜 砖诇讗 谞专讙讬诇 讗讜转讜 讘讗讻讬诇转 讛讘砖专 讻讙讜谉 砖讛讜讗 讻讘讜砖 转讞转 讬讚讬谞讜 讻讱 讬讗讜转 诇注砖讜转 诇讜.
讜讻诇 讝讛 讻转讘转讬 诇驻讬 讛驻砖讟, 讗诪谞诐 专讘讬谞讜 讛讗专"讬 讝"诇 讘砖注专 讟注诪讬 讛诪爪讜转 驻专砖转 注拽讘, 驻讬专砖 讛住讬讘讛 砖专讗讜讬 诇诪谞讜注 诇注诐 讛讗专抓 诪讗讻讬诇转 讛讘砖专 诪驻谞讬 砖讗讬谞讜 讬讻讜诇 诇转拽谉 诇讘专专 谞讬爪讜爪讜转 拽讚讜砖讛 诪谉 讛讘砖专 讘讗讻讬诇转讜 讗讜转讜, 讬注讬讬谉 砖诐 讛讟注诐 讘讗讜专讱 讜讘专讜讞讘.
讜注讜讚 讻转讘 讟注诐 讗讞专 讻讚讬 砖诇讗 讬讚讘拽讜 讘讜 讛住讬讙讬诐 砖讬砖 讘讘砖专, 讜谞驻砖讜转 讛专注讜转 砖诪讙讜诇讙诇讬诐 讘讜 诪驻谞讬 砖讗讬谉 诇讜 转讜专讛 讻讚讬 砖讬讜讻诇 诇讚讞讜转诐 讬注讬讬谉 砖诐. 讜诇驻讬 讚讘专讬 专讘讬谞讜 讛讗专"讬 讝"诇 讬讜讘谉 讘住"讚 讛讟注诐 诪讛 砖诇讗 谞讝讻专 讘讚讘专讬 专讘讬 诪谞讬注讛 诪讘砖专 讚讙讬诐, 讻讬 讛讚讙讬诐 讗讬谉 讘讛诐 住讬讙讬诐 讛专讘讛 讚诇讻谉 讗住讬驻转诐 诪转讬专转谉, 讜讚讜拽:
讜讘讚专讱 讚专砖 谞专讗讛 诇讬 讘住"讚 讛讟注诐 讚'注址诐 讛指讗指专侄抓 讗指住讜旨专 诇侄讗直讻止诇 讘旨指砖讉指专' 讻讬 讬注拽讘 讜注砖讜 讞诇拽讜 讛注讜诇诪讜转 讜诇讻谉 讗讬谉 诇讝专注 讬注拽讘 讘注讜诇诐 讛讝讛 讛诪讜转专讜转 砖讛讜讗 讘砖专 讗诇讗 专拽 诪讗讻诇 拽讬讜诐 讛谞驻砖, 讘专诐 讛诐 讝讜讻讬诐 讘讘砖专 讜讘讻诇 诪讜转专讜转 诪讻讞 注住拽 讛转讜专讛 讛诪拽讬讬诐 注讜诇诐 讛讝讛, 讜讛讜讛 诇讬讛 讻诪爪讬诇 诪讝讜讟讜 砖诇 讬诐, 讜注诇 讻谉 注诐 讛讗专抓 砖讗讬谉 诇讜 转讜专讛 讗讬谉 诇讜 讝讻讬讛 讘讘砖专 砖讛讜讗 诪讜转专讜转, 讚谞诪爪讗 讗讜讻诇 诪讞诇拽 注砖讜.



注址诐志讛指讗指专侄抓, 诪只转旨指专 诇职谞讜止讞植专讜止 讘旨职讬讜止诐 讛址讻旨执驻旨讜旨专执讬诐 砖讈侄讞指诇 诇执讛职讬讜止转 讘旨职砖讈址讘旨指转. 讛谞讛 诇驻讬 驻砖讜讟谉 砖诇 讚讘专讬诐 讛讜讗 讚谞讗诪专 讝讛 讘讚专讱 讛讙讝诪讛 讻诇讜诪专 专讗讜讬 诇注砖讜转 诇讜 讻讱 讗诐 讛讬讛 诪讜转专 诇谞讜 讜讻讬讜爪讗 讘讝讛 谞讗诪专 讘讚讘专讬 讚讜讚 讛诪诇讱 注"讛 砖讗诪专 注诇 讛讙讜谞讘 讗转 讛讻讘砖讛 '讞址讬 讛殖' 讻执旨讬 讘侄谉 诪指讜侄转 讛指讗执讬砖讈 讛指注止砖侄讉讛 讝止讗转' (砖诪讜讗诇 讘' 讬讘, 讛) 讚讗诪专 讻谉 讘诇砖讜谉 讛讙讝诪讛 讚讜讚讗讬 讗讬谉 讞讬讜讘 诪讬转讛 讘注讘讜专 诪诪讜谉! 讗诇讗 专讜爪讛 诇讜诪专 专讗讜讬 讛讜讗 诇讻讱 讗诐 讛讬讛 诪讜转专 诇讛专讙讜, 讜讗诪专讜 专讘讜转讬谞讜 讝"诇 (讞讜诇讬谉 爪:) 讚讘专讛 转讜专讛 讘诇砖讜谉 讙讜讝诪讗, 讚讘专讜 讞讻诪讬诐 讘诇砖讜谉 讙讜讝诪讗. 讜讛专讬"祝 讝"诇 讘讬讗专 讛诪讗诪专 讛讝讛 讘诇砖讜谉 讗讞专 讬注讬讬谉 砖诐.
讜谞专讗讛 诇讬 讘住"讚 讻讬 专讘讜转讬谞讜 讝"诇 讚讘专讜 讘讝讛 讘讚专讱 专诪讝 讜讘诇砖讜谉 讞讻诪讛 讜诪诇讬爪讛 讜讛讜讗 讻讬 讗讬 讗驻砖专 诇注诐 讛讗专抓 讘诇转讬 讛讬讜转 讘讜 转注专讜讘转 谞爪讜爪讬 拽讚讜砖讛 讜讛讜讗 诇专讜讘 专砖注转讜 讜砖谞讗转讜 诇讘注诇讬 转讜专讛 诇讗 讬砖 转拽讜讛 诇讛讞讝讬专讜 诇诪讜讟讘 讜诇转拽谞讜 讘转砖讜讘讛 注诇 讻谉 转拽谞转讜 讛讬讗 诇诪砖讜讱 诪诪谞讜 讞诇拽讬诐 讛讟讜讘讬诐 砖讘讜, 讜诇住讬诇讜拽 讜讛诪砖讻转 讞诇拽 讛讟讜讘 诪拽专讘讜 诪讻谞讛 讗讜转讜 讘砖诐 谞职讞执讬专指讛 砖诪讜砖讱 讝讛 诪诪谞讜 讘注讜讚讜 讞讬, 讜讗诪专 讗驻讬诇讜 讘旨职讬讜止诐 讛址讻旨执驻旨讜旨专执讬诐 砖讈侄讞指诇 讘旨职砖讈址讘旨指转 砖拽讚讜砖转讜 讬转讬专讛 讜讛讜讗 讬讜诐 讛诪讬讜讞讚 诇转砖讜讘讛 讬讜转专 诪讻诇 讬诪讜转 讛砖谞讛 讜讬砖 讘讜 住讬讜注 诇讗讚诐 诪讻讞 讛讗专转 注爪讜诪讜 砖诇 讬讜诐 诇拽讘诇转 讛转砖讜讘讛, 注诐 讻诇 讝讛 讗讬谉 转拽讜讛 砖讝讛 讛注诐 讛讗专抓 讬讞讝讜专 讘转砖讜讘讛 讜诇讻谉 讗讬谉 转拽谞讛 讗诇 讞诇拽 讛讟讜讘 砖讘讜 讗诇讗 注诇 讬讚讬 谞职讞执讬专指讛 砖爪专讬讱 诇注砖讜转 讻讜谞讜转 讜讬讞讜讚讬诐 讗砖专 注诇 讬讚诐 讬诪砖讜讱 讜讬住诇拽 讞讬讜转 讛拽讚讜砖 砖诇 讞诇拽 讛讟讜讘 砖讬砖 讘拽专讘讜.
讜职讗指诪职专讜旨 诇讜止 转旨址诇职诪执讬讚指讬讜: 专址讘旨执讬 讗直诪止专: '诇职砖讈讜止讞植讟讜止'! 砖讛诐 讛讘讬谞讜 讻讜谞转 专讘诐 讚诇讗 讗讬讬专讬 诇注砖讜转 谞职讞执讬专指讛 讘讬讚讬诐 诇讙讜驻讜 诇讛专讙讜 讗诇讗 讛讘讬谞讜 讻讜谞转讜 诇职谞讜止讞植专讜止 注诇 讬讚讬 讻讜谞讜转 讜讬讞讜讚讬诐 砖讛诐 诪转讜拽谞讬诐 诇诪砖讜讱 讘讛诐 讞讬讜转 讛讗讚诐 砖诇 讞诇拽 讛讟讜讘 砖讘讜 讚诇讝讛 拽专讬 诇讛 讘砖诐 谞职讞执讬专指讛 讜诇讻谉 讗诪专 诇讜 讬讜转专 谞讻讜谉 诇诪谞拽讟 诇砖讜谉 诇职砖讈讜止讞植讟讜止 砖讛讜讗 诇砖讜谉 讛诪砖讻讛 讻诪讜 讝指讛指讘 砖指讈讞讜旨讟 (诪诇讻讬诐 讗' 讬, 讟讝) 砖转诪砖讜讱 诪诪谞讜 讞诇拽 讛讟讜讘 砖讘讜 注诇 讬讚讬 讻讜谞讜转 讜讬讞讜讚讬诐, 讜讻诪讜 砖讗诪专讜 讙讜专讬 讛讗专"讬 讝"诇 注诇 诪讗诪专 '拽诐 专讘讛, 砖讞讟讬讛 诇专讘讬 讝讬专讗' (诪讙讬诇讛 讝:) 讚讛讻讜讜谞讛 诇讗 砖讞讟讜 诪诪砖 讗诇讗 诪砖讱 诪诪谞讜 讞讬讜转 讙讜驻讜 注诇 讬讚讬 住讜讚讜转 讜讻讜谞讜转 讜讻讗谉 讛讜讛 诇讬讛 诇诪讬诪专 诇职砖讈讜止讞植讟讜止.
讜讛砖讬讘 诇讛诐 讛谉 讗诪转 讻讬 讬爪讚拽 注诇 讝讛 诇砖讜谉 砖讞讬讟讛 讬讜转专 注诐 讻诇 讝讛 转驻住转讬 诇砖讜谉 谞讞讬专讛 讻讚讬 诇讙谞讜转诐 讻讬 讘注诇诪讗 讛谞讞讬专讛 讛诪诪砖讬转 讛讬讗 诪讙讜谞讬转 诪砖讞讬讟讛 诪诪砖讬转 讬注谉 砖讘砖讞讬讟讛 讬砖 讘专讻讛 讗讱 讘谞讞讬专讛 转讛讬讛 谞讘诇讛 讜讗讬谉 讘讛 讘专讻讛 诇讻谉 讻谞讬转讬 讛讛诪砖讻讛 砖诇 讞讬讜转讜 讘砖诐 谞职讞执讬专指讛 讻讚讬 诇讙谞讜转讜 讻讬 讛谞讞讬专讛 讛讬讗 诇砖讜谉 讙谞讗讬 讘注诇诪讗.
讜讙诐 专讘讬 砖诪讜讗诇 讘专 谞讞诪谞讬 砖讗诪专 '诪只转旨指专 诇职拽指专职注讜止 讻旨职讚指讙' 讛讜讗 讻讜谞转讜 注诇 讚专讱 讝讛 讚讛专砖注 诪转诇讘砖 讘讘讙讚 讟讜诪讗讛 诪讻祝 专讙诇讜 讜注讚 拽讚拽讚讜 讜讻诪讜 砖讗诪专讜 讘讝讜讛专 讛拽讚讜砖 注诇 驻住讜拽 '讘职旨讘执讙职讚讜止 讘指讛旨' (砖诪讜转 讻讗, 讞) 讜转讜讱 讛诇讘讜砖 讛讝讛 砖讛讜讗 拽诇讬驻讛 讬砖 谞爪讜爪讬 拽讚讜砖讛 讗住讜专讬诐 讜讘诇讜注讬诐 砖诐 讻谞砖诪讛 讘转讜讱 讛讙讜祝, 讜诇讝讛 讘讙讚 讛讟诪讗 爪专讬讱 诇拽专注讜 讘砖诐 拽专"注 砖讟"谉 讻讚讬 诇讛讜爪讬讗 讗转 讘诇注讜 诪诪谞讜 讛诐 谞爪讜爪讬 讛拽讚讜砖讛 讜讻讗砖专 讗讜诪专讬诐 讘讘拽砖讜转 讘砖诐 拽专"注 '拽专注 诪诪诇讻转 讛专砖注讛 讻讜诇讛' 讜讛谞讬爪讜爪讜转 讛诪讛 讬注砖讜 注专"拽 讜讻讜'.
讜诇讝讛 讗诪专 专讘讬 砖诪讜讗诇 讘专 讬爪讞拽: 讜旨诪执讙旨址讘旨讜止 讜讛讬讬谞讜 讚讻诇 讗讚诐 讬砖 诇讜 驻谞讬诐 讜讗讞讜专 讜讛住讟专讗 讗讞专讗 转诇讘讬砖 讛专砖注 诪诇驻谞讬讜 讜诪讗讞专讬讜 讜诇讝讛 讗诪专 '讜职讛指住值专 砖指讉讟指谉 诪执诇职旨驻指谞值讬谞讜旨 讜旨诪值讗址讞植专值讬谞讜旨' 讗讱 讬讚讜注 讚讛拽诇讬驻讜转 讬转讗讞讝讜 讘讗讞讜专 讬讜转专 讜诇讝讛 讗诪专 讜旨诪执讙旨址讘旨讜止 专讜爪讛 诇讜诪专 讛拽专讬注讛 砖诇 讘讙讚 讛讟诪讗 讛谞讝讻专 转讛讬讛 诪执讙旨址讘旨讜止 诪爪讚 讛讗讞讜专 砖砖诐 讛拽诇讬驻讛 拽砖讛 讘讬讜转专 讜诪砖诐 讬拽专注谞讜 注诇 讬讚讬 讻讜谞讜转 砖诪讜转 讛拽讜讚砖 诇讛讜爪讬讗 谞讬爪讜爪讜转 拽讚讜砖讛.
讜讚注 讻讬 讗讞讚 讗驻讬拽讜专讜住 砖讛转专讬住 讘诪讗诪专讬诐 讗诇讜 谞讞讛 讚注转讜 讘诪"砖 注诇 诪讗诪专 '诪只转旨指专 诇职讛指专职讙讜止' 砖讛讜讗 诇砖讜谉 讙讜讝诪讗 专讜爪讛 诇讜诪专 专讗讜讬 诇讛讬讜转 诇讜 讻讱 讗诐 讛讬讛 诪讜转专 诇谞讜, 讗讱 讘讚讘专讬 专讘讬 砖诪讜讗诇 讘专 谞讞诪谞讬 砖讗诪专 '诇职拽指专职注讜止 讻旨职讚指讙' 讜讘讚讘专讬 专讘讬 砖诪讜讗诇 讘专 讬爪讞拽 砖讗诪专 '讜旨诪执讙旨址讘旨讜止' 诇讗 谞讞讛 讚注转讜.
讜讗诪专转讬 讘住"讚 驻砖讟 谞讻讜谉 讘讝讛 讚专讘讬 砖诪讜讗诇 讘专 谞讞诪谞讬 诪讬讬专讬 讘讞讜诇讛 砖诪转 讘讞诇讬讜 讜讚专讱 讛专讜驻讗讬诐 诇拽专讜注 讘讟谉 讛讞讜诇讛 讗讞专 砖诪转 讻讚讬 诇讬讚注 住讬讘转 诪讞诇转讜 讜诪讛 注谞讬谞讜 注诇 讻谉 讜讚讗讬 讘诪转 讬砖专讗诇 诇讗 谞讬转谉 诇讛诐 专砖讜转 讘讻讱 诪砖讜诐 谞讬讜讜诇 讜讘讝讬讜谉 讜注诇 讝讛 讗诪专 专讘讬 砖诪讜讗诇 讘专 谞讞诪谞讬 讚注诐 讛讗专抓 砖诪转 '诪只转旨指专 诇职拽指专职注讜止 讻旨职讚指讙' 诪专讗砖讜 讜注讚 专讙诇讜 讻讚讬 诇讛转诇诪讚 讘讜 讚讘专 讘讞讻诪转 讛专驻讜讗讛 讜诇讗 讞讬讬砖讬谞谉 诇讘讝讬讜谉 讚讬讚讬讛 讚讬讛讬讛 诇讜 讻驻专讛 讘讻讱. 讜讛讜住讬祝 专讘讬 砖诪讜讗诇 讘专 讬爪讞拽 诇讜诪专 砖专讬 诇拽专注讜 '诪执讙旨址讘旨讜止' 讗祝 注诇 讙讘 讚讛讜讬 谞讬讜讜诇 讟驻讬 讻砖拽讜专注讜 诪讙讘讜.
讜讚讘专讬诐 讗诇讜 讛讬讜 谞诪爪讗讬诐 讘讚讜专讜转 讛专讗砖讜谞讬诐 讚诪爪讬谞讜 讘讙诪专讗 讚转诇诪讬讚讬 专讘讬 注拽讬讘讗 砖诇拽讜 讝讜谞讛 讗讞转 讜诪爪讗讜 讘讛 专谞"讘 讗讬讘专讬诐 谞诪爪讗 讙诐 讘讝诪谉 讛转谞讗讬诐 讛讬讜 注讜住拽讬诐 讘讞讻诪转 讛谞讬转讜讞 诇讚注转 讜诇专讗讜转 讘讗讬讘专讬诐 讛驻谞讬诪讬诐 讜诇讗 专爪讜 诇注砖讜转 谞讬讜讜诇 讗诇讗 专拽 诇讝讜谞讛 讻讬 讘讗诪转 讞讻诪转 讛谞讬转讜讞 讜讞讻诪转 讛专驻讜讗讛 讛讬转讛 谞诪爪讗转 讗爪诇 讬砖专讗诇 讙诐 讻谉 诪讝诪谉 拽讚诪讜谉 讜讗讬 讗驻砖专 诇讛砖讬讙 讞讻诪讜转 讗诇讜 注诇 讘讜专讬讬谉 讗诇讗 讗诐 讻谉 讬注砖讜 拽专讬注讛 讘讙讜祝 讛讗讚诐 砖讻讘专 诪转 讜讘讛讻讬 讗讬讬专讬 讛讻讗, 讜职诇止讗 谞执驻职诇值讗转 讜职诇止讗 专职讞止拽指讛 讻讜讜谞讛 诪谉 讛诪讗诪专 讛讝讛 讜讘讻讱 讛讜讚讛 讗讜转讜 讗驻拽专讜住 讜谞住转诐 驻讬讜.



讗指诪址专 专址讘旨执讬 注植拽执讬讘指讗: 讻旨职砖讈侄讛指讬执讬转执讬 注址诐志讛指讗指专侄抓, 讗指诪址专职转旨执讬: "诪执讬 讬执转旨值谉 诇执讬 转旨址诇职诪执讬讚 讞指讻指诐 讜址讗植谞址砖旨讈职讻侄谞旨讜旨 讻旨址讞植诪讜止专". 谞专讗讛 诇讬 讘住"讚 讟注诐 诇讚讘专讬诐 讗诇讜 注诇 驻讬 诪讛 砖讻转讘 专讘讬谞讜 讛讗专"讬 讝"诇 讘讘讬讗讜专 诪讚专砖 讛谞注诇诐 讘专讜转, 讚专讘讬 注拽讬讘讗 讛讬讛 砖专砖讜 诪讬砖砖讻专 讬注讜讬谉 砖诐. 讜讛谞讛 讘讬砖砖讻专 讻转讬讘 (讘专讗砖讬转 诪讟, 讬讚) '讬执砖指旨讉砖讻指专 讞植诪止专 讙指旨专侄诐' 讜讚专砖讜 专讘讜转讬谞讜 讝"诇 (注讘讜讚讛 讝专讛 讛:) 砖拽讬讘诇 注诇讬讜 注讜诇 转讜专讛 讻讞诪讜专 诇诪砖讜讬 砖讗讬谞讜 拽抓 讘专讬讘讜讬 注讜诇 转诇诪讜讚讜, 诇讻谉 专讘讬 注拽讬讘讗 砖讛讬讛 砖专砖讜 诪讬砖砖讻专 讘讛讬讜转讜 注诐 讛讗专抓 砖注讚讬讬谉 诇讗 砖讬讘专 讛拽诇讬驻讛 讛讬讛 专讜爪讛 诇注砖讜转 讛讚诪讬讜谉 砖诇 讛讞诪讜专 讘注谞讬谉 讛诪讝讬拽 砖讛讜讗 讛谞砖讬讻讛 诇注诪诇讬 转讜专讛 讜讗讞专 讻讱 讻砖砖讘专 讛拽诇讬驻讛 讜诇诪讚 转讜专讛 拽讬讬诐 讘注爪诪讜 讛讚诪讬讜谉 砖诇 讛讞诪讜专 讘注谞讬谉 讟讜讘 砖拽讘诇 注讜诇 转讜专讛 讻讞诪讜专 诇诪砖讜讬. 讜讘讗诪转 讗诪专讜 (讘专讗砖讬转 专讘讛 砖诇讛讬 驻专' 谞讙 讜注讜讚) '讝专讜拽 讞讜讟专讗 讗讗讜讬专讗 讗注讬拽专讗 拽讗讬' 讻讬 砖专砖讜 讬砖砖讻专.
讜讛谞讛 谞讜讚注 讻讬 讛讜讗 讛讬讛 注诐 讛讗专抓 讗专讘注讬诐 砖谞讛 讜讗专讘注讬诐 诇诪讚 讜讗专讘注讬诐 诇讬诪讚, 谞诪爪讗 诇驻讬 讝讛 讛讜讗 讛讬讛 讗讜诪专 讻谉 讘讗专讘注讬诐 讛专讗砖讜谞讬诐, 讗讱 讘砖诪谞讬诐 砖谞讛 讛讘讗讬诐 讗讞专讬讛诐 砖讛讬讛 诇讜 讗讛讘讛 注爪讜诪讛 讘转讜专讛 讜诇讜诪讚讬讛 讜讚讗讬 谞讛驻讻讛 讗爪诇讜 讛谞砖讬讻讛 诇谞砖讬拽讛 讻讬 讘诪拽讜诐 讛砖谞讗讛 谞注砖讛 讗讛讘讛. 讜讛讛驻专砖 讘讬谉 讝讛 诇讝讛 讻讗谉 讻' 讜讻讗谉 拽' 砖讛驻专砖 讘诪住驻专 讛讜讗 砖诪讜谞讬诐, 专诪讝 讻讬 讘讗讜转诐 讛砖诪讜谞讬诐 砖谞讛 讛讬转讛 谞砖讬拽讛 讘诪拽讜诐 谞砖讬讻讛.



讻旨指诇 讛址诪旨址砖旨讉执讬讗 讘旨执转旨讜止 诇职注址诐志讛指讗指专侄抓, 讻旨职讗执诇旨讜旨 讻旨讜止驻职转指讛旨 讜职谞讜止转职谞指讛旨 诇执驻职谞值讬 讗植专执讬. 谞专讗讛 诇讬 讘住"讚 讘讗专讬 讬砖 砖讘讞 诪爪讚 讙讘讜专转讜 砖讛讬讗 讘驻谞讬诪讬讜转讜, 讜诇讝讛 谞讚诪讜 讛讞讻诪讬诐 诇讗专讬讜转, 讜讬砖 讙专注讜谉 砖讛讜讗 讚讜专住 讜讗讜讻诇 讜讗讬谉 诇讜 讘砖转 驻谞讬诐, 讜诇讝讛 谞讚诪讛 注诐 讛讗专抓, 讜讝讛 讛讚诪讬讜谉 注诇 讛谞讘诇讛 砖讛讬讗 诇驻谞讬 讛讗专讬, 讜诇讻谉 讗诪专 讛讻转讜讘 (讘诪讚讘专 讻讙, 讻讚) '讛侄谉 注指诐 讻职旨诇指讘执讬讗 讬指拽讜旨诐' 砖讚讬诪讛 讗讜转诐 诇诇讘讬讗 讗讱 诇讗 诇讚诪讬讜谉 讛讙专注讜谉 讗诇讗 '讻址讗植专执讬 讬执转职谞址砖指旨讉讗' 讚诪讬讜谉 砖讬砖 讘讜 讛转谞砖讗讜转.



讻旨指诇 讛指注讜止住值拽 讘旨址转旨讜止专指讛 讘旨执驻职谞值讬 注址诐志讛指讗指专侄抓, 讻旨职讗执诇旨讜旨 讘旨讜止注值诇 讗植专讜旨住指转讜止 讘旨职驻指谞指讬讜. 讬砖 诇讛拽砖讜转 诇诪讛 拽讜专讗 讗转 讛转讜专讛 讗专讜住转讜 砖诇 注诐 讛讗专抓 讻讗讬诇讜 砖诇讜 讜诇讗 砖诇 讛转诇诪讬讚 讞讻诐, 讜讻讬 讬讙专注 讞"讜 讛转诇诪讬讚 讞讻诐 诪诪谞讜?! 讜讗诐 讞讜砖讘 讗转 讛转讜专讛 讗专讜住讛 诇讻诇 讬砖专讗诇 讘砖讜转驻讜转, 讗讬谉 诪爪讬讗讜转 讻讝讜 讘诪砖诇 讚'讗转转讗 诇讘讬 转专讬 诇讗 讞讝讬讗'!
讜谞专讗讛 诇讬 讘住"讚 讚讻诇 讗讞讚 诪讬砖专讗诇 讬砖 诇讜 讞诇拽 诪住讜讬讬诐 讘转讜专讛 讻驻讬 讻讜讞讜 讜砖讜专砖讜 讜讘诪注诪讚 讛专 住讬谞讬 讻诇 讗讞讚 诪讬砖专讗诇 拽讘诇 讗转 讞诇拽讜 讜谞注砖讛 讞诇拽讜 砖诐 讘住讜讙 讗砖讛 讗专讜住讛 讜讗讞专 砖讬讘讗 诇注讜诇诐 讛讝讛 讜讬注住讜拽 讘讛 讗讝 讗讜转讜 讛讞诇拽 砖诇讜 砖讛讬讛 讘住讬谞讬 讘住讜讙 讗专讜住讛 讬讛讬讛 诇讜 注转讛 讘住讜讙 讗砖讛 谞砖讜讗讛. 讜诇讻谉 注诐 讛讗专抓 砖诇讗 诇诪讚 讘讛 谞砖讗专 讗爪诇讜 讞诇拽讜 讘住讜讙 讗专讜住讛 讗讘诇 讗爪诇 转诇诪讬讚 讞讻诐 谞注砖讛 讞诇拽讜 讘住讜讙 谞砖讜讗讛, 讜诇讝讛 讗诪专 '讻旨职讗执诇旨讜旨 讘旨讜止注值诇 讗植专讜旨住指转讜止' 讻讬 注诐 讛讗专抓 讗讬谉 诇讜 讘转讜专讛 讞诇拽 砖讛讜讗 讘住讜讙 谞砖讜讗讛 讗诇讗 讛讜讗 讘住讜讙 讗专讜住讛 讚讜拽讗.



讜职讬值砖讈 讗讜止诪职专执讬诐: 讗址祝 讗值讬谉 诪址讻职专执讬讝执讬谉 注址诇 讗植讘值讚指转讜止. 讛拽砖讜 讛转讜住驻讜转 '诪讗讬谉 讬讜讚注 砖讛讬讗 砖诇 注诐 讛讗专抓?' 注讬讬谉 砖诐. 讜谞专讗讛 诇讬 讻讙讜谉 砖诪爪讗讛 讘诪讘讜讬 砖讻诇 讞爪专讜转 砖讘讜 讚专讬诐 讘讛诐 注诪讬 讛讗专抓 讚专讜讘 讛注讜讘专讬诐 砖诐 讛诐 注诪讬 讛讗专抓.





讘谞讬讛讜

讝侄讛 谞讜止砖讈值讱职 讜职砖讈讜止讘值专 讛指注侄爪侄诐. 讛谞讛 注谞讬谉 讛谞砖讬讻讛 讗讬谞讛 谞砖讬讻讛 诪诪砖 讗诇讗 讛讻讜谞讛 注诇 讛谞讝拽 砖讬讝讬拽 诇讜 讻诪讜 谞砖讬讻讛 讜爪专讬讱 诇讛讘讬谉 注谞讬谉 砖讘讬专转 讛注爪诐 诪讛 讛讬讗?
讜谞专讗讛 诇讬 讘住" 讚 注诇 驻讬 诪讛 砖讗诪专 讘讬诇拽讜讟 专讗讜讘谞讬 讘驻专砖转 讜讬讞讬 讘砖诐 爪讬讜谞讬 砖讗诐 讬注砖讜 讗讬讝讛 讻诇讬诐 诪注爪诪讜转 讛讗讚诐 诇讗 讬讛讬讛 诇讗讜转讜 讗讚诐 诪谞讜讞讛! 讜讛讜讛 注讜讘讚讗 讘诪诇讻讛 讗讞转 砖注砖转讛 拽讜讘讬讬讗讜转 诪谉 讛砖讬谞讬讬诐 砖诇 讗讜讬讬讘讬诐 讘砖讘讬诇 砖讞讜拽 砖拽讜专讬谉 讚讗诪"讗 讗讜 讟讗讜讜诇"讬 讻讚讬 砖诇讗 讬讛讬讛 诇讛诐 诪谞讜讞讛, 讜诇讻谉 讻转讬讘 讘讬专诪讬讛 (讬专诪讬讛 讞, 讗) 讘指旨注值转 讛址讛执讬讗 谞职讗只诐 讛殖' 讜址讬讜止爪执讬讗讜旨 讗侄转 注址爪职诪讜止转 诪址诇职讻值讬 讬职讛讜旨讚指讛 讜职讗侄转 注址爪职诪讜止转 砖指讉专指讬讜 讜职讗侄转 注址爪职诪讜止转 讛址讻止旨讛植谞执讬诐 讜职讗值转 注址爪职诪讜止转 讛址谞职旨讘执讬讗执讬诐 讜职讗值转 注址爪职诪讜止转 讬讜止砖职讈讘值讬 讬职专讜旨砖指讈诇指鈥嵵醋� 诪执拽执旨讘职专值讬讛侄诐 讜旨砖职讈讟指讞讜旨诐 诇址砖侄旨讈诪侄砖讈 讜职诇址讬指旨专值讞址 讜讻讜' 讜讛讬讬谞讜 砖砖讟讞讜诐 讻讚讬 砖转诇讱 讛诇讬讞讜转 诪讛诐 讜讬讛讬讜 注讜砖讬诐 诪讛诐 讻诇讬诐 诇讛砖转诪砖 讘讛诐 砖讗讝 诇讗 讬讛讬讛 诇讛诐 诪谞讜讞讛 注讬讬谉 砖诐, 讜诇讝讛 讗诪专 讝侄讛 谞讜止砖讈值讱职 讜职砖讈讜止讘值专 讛指注侄爪侄诐 讜讛讚诪讬讜谉 讘讝讛 讗爪诇讜 砖讛讜讗 砖讜谞讗 讗转 转诇诪讬讚讬 讞讻诪讬诐 砖谞讗讛 讙诪讜专讛 诇讗 诪讘注讬讗 讘讞讬讬讜 讗诇讗 讙诐 讗讞专 诪讜转讜 诪砖转讜拽拽 诇砖讘讜专 讛注爪诐 砖诇讜 诇注砖讜转 诪诪谞讜 讻诇讬诐 讻讗砖专 注砖转讛 讗讜转讛 讛诪诇讻讛 讘注爪诪讜转 讗讜讬讬讘讬讛 讻讚讬 砖诇讗 讬讛讬讛 诇讜 诪谞讜讞讛.


诪指讛 讗植专执讬 讚旨讜止专值住 讜职讗讜止讻值诇 讜职讗值讬谉 诇讜止 讘旨止砖讈侄转 驻旨指谞执讬诐. 驻讬专讜砖 讗讜讻诇 讗讜转讛 诪讞讬讬诐 拽讜讚诐 砖转诪讜转, 讜讻诪讜 砖讗诪专讜 讞讝"诇 讙讘讬 讛注讜祝 砖讛讜讗 讚讜专住 讜讗讜讻诇, 讻诇讜诪专 讗讜讻诇 讛讘专讬讛 讘注讜讚讛 讘讞讬讬诐 拽讜讚诐 砖转诪讜转, 讜讻谉 讛讗专讬 注讜砖讛 讻谉, 讜讝讛 讛诪讛讬专讜转 砖讗讜讻诇 讗讜转讛 转讻祝 拽讜讚诐 砖转诪讜转, 诪讜专讛 砖讛讜讗 讬专讗 驻谉 转讘讗 讞讬讛 讗讞专转 讜转转讙讘专 注诇讬讜 讜转讞讟驻谞讛 诪诪谞讜, 讜诇讻讱 诪诪讛专 诇讗讻诇讛 讜讗讬谞讜 诪诪转讬谉 讜讗讬谉 诇讜 讘砖转 驻谞讬诐 注诇 讛讚讘专 讚谞诪爪讗 砖讛讜讗 讬专讗 驻谉 转转讙讘专 讞讬讛 讗讞专转 注诇讬讜, 讜讚讗 注拽讗 讻讬 讛讜讗 诪诇讱 砖讘讞讬讜转, 讜讙诐 讝讛 诪讻讛 讜讘讜注诇 讜讗讬谞讜 诪诪转讬谉 注讚 砖转转专爪讛 诪讗讬诇讬讛 讜讬注砖讛 讘专爪讜谞讛, 讜讗讬谉 诇讜 讘砖转 驻谞讬诐 讘讻讱.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诪专 专"注 讻砖讛讬讬转讬 注"讛. 注讬' 讻转讜讘讜转 住讘 注"讘 转讜住' 讚"讛 讚讛讜讗 爪谞讜注:





讞讬讚讜砖讬 讞转"住

讬砖讗 讘转 讙讘讗讬 爪讚拽讛. 注讘爪诇"讞 讚讘专 谞讗讛 讜诪转拽讘诇 讜诇注"讚 诇注砖讜转 住诪讜讻讬谉 诇讚讘专讬 讛转讜' 讚谞讛讬 讚讻讻讘讬诐 诪讝讛讬专讬诐 讟驻讬 诪"诪 讗讬谉 讛讗讜专 诪砖诇讛诐 讻"讗 诪讛 砖诪拽讘诇讬' 诪讛讞诪讛 讗讘诇 讛专拽讬注 讗讬谞讜 诪讝讛讬专 讻"讻 讗讘诇 讗讜专讜 诪砖诇 注爪诪讜 讜诪讗讬专 诇谞讜 讛讬讜诐 讜讛"拽 讙讘讗讬 爪讚拽讛 讗讬谞讜 讻"讻 讻诪诇诪讚讬 转谞讜拽讜转 诪"诪 讛讜讗 诪讞诇拽 诇讗讞专讬诐 讜讘转讜 专讙讬诇讛 诇驻讝专 诇注谞讬' 讻讗砖转讜 砖诇 讞谞谉 讛谞讞讘' 讘转注谞讬转 讻"讙 讘 诪砖讗"讻 讘转 诪诇诪讚讬 转讬谞讜拽讜转 砖专讙讬诇讜转 诇讛谞讜转 诪讻讘讜讚 讛转讜专讛 讜拽"诇:


砖讛谉 砖拽抓 讜谞砖讜转讬讛谉 砖专抓. 砖讛注"讛 诪讜讘讚诇 讘讻诪讛 讚讘专讬诐 诪转"讞 诪砖讗"讻 讗砖转 注"讛 诪讗砖转 讞讘专 砖讗讬谞讛 诪讜讘讚诇转 讗诇讗 讘讛讗 砖讗砖转 讞讘专 讻诇 讻讘讜讚讛 讘转 诪诇讱 驻谞讬诪讛 讜讛讬讗 驻注诐 讘讞讜抓 驻注诐 讘专讞讜讘讜转 讜讘讘讬转 诇讗 讬砖讻谞讜 专讙诇讬讛 注诪"砖 诪专砖"讗 讞"讗 诇拽诪谉 专"驻 诪拽讜诐 砖谞讛讙讜 讜注诪砖"诇 转讜' 讻"讚 讘' 讚"讛 爪讬专注讛 讻讜' 砖讛砖拽抓 讛讬讗 讘讛诪讛 讟诪讗讛 讙讚讜诇讛 砖讬砖 讘讛 讻诪讛 住讬' 讟讜诪讗讛 讜谞讬讻专转 诇注讬谉 讻诇 诪砖讗"讻 砖专抓 讗讬谞讜 谞讬讻专 讗诇讗 诪转讜讱 砖讬专讜爪讛 讜谞注谞讜注讜 注"砖 讘专砖"讬 讜转讜' 诇讻谉 拽讜专讗 诇注"讛 砖拽抓 讜诇讗砖转讜 砖专抓 讗诪谞诐 讘转讜 讗"讗 诇讛讞诇讬讟 注诇讬' 砖诐 讟讜诪讗讛 讞"讜 讻讬 讻诪讛 驻注诪讬诐 谞"诪 讘谞讬谉 讚诪注诇讬 讜诪讻"砖 讗诐 转谞砖讗 诇转"讞 讗诇讗 诪"诪 讘讛诪讛 讛讬讗 诇讗 讬讛讬' 讗诇讗 讘讛诪讛 讟讛讜专讛 讛诇讗 讗专讜专 砖讜讻讘 注诐 讻诇 讘讛诪讛 讗驻讬' 讟讛讜专讛:


注"讛 讗住讜专 诇讗讻讜诇 讘砖专 讻讜'. 诪转讞讬诇 讘讘讛诪讛 讜诪住讬讬诐 讘讘讛诪讛 讜注讜祝 讜转讜 讚讗"讻 讚讙讬诐 谞诪讬 讜谞专讗讛 诪砖讜诐 讚讻诇 讛谞讬 讚讘注讬 砖讞讬讟讛 爪专讬讻讬谉 转讬拽讜谉 讜注"讛 讗"讗 诇讜 诇转拽谉 砖讜诐 诪讬谉 讗讚专讘讗 诪拽诇拽诇 诇讻谉 讗住讜专 诇讗讜讻诇诐 讜讛谞讛 砖讞讬讟讛 讘' 住讬诪谞讬诐 讘讜砖讟 讜拽谞讛 讛讜讗 转讬拽讜谉 讻驻讜诇 讗' 讘诪注砖讬诐 谞讙讚 讛讜砖讟 讜讛砖谞讬 讘讚讘讜专 讛转讜专讛 讜讘专讻讛 讜讛讜讗 讛拽谞讛 讜讛谞讛 讻诇 诪讬 砖拽讘诇 讛转讜专讛 讙诐 砖讛讜讗 注"讛 诪"诪 诪诇讗讬诐 诪爪讜转 讻专诪讜谉 讜讬讻讜诇 诇转拽谉 讞诇拽 讛诪注砖讬讬 讗讘诇 诇讗 讞诇拽 讛讚讘讜专 诇讻谉 讗住讜专 诇讜 诇讗讻讜诇 讘砖专 讘讛诪讛 讚讜拽讗 砖讛讻砖讬专讛 讘讘' 住讬' 讗讘诇 注讜祝 讬讜讻砖专 讘住讬' 讗' 讜诪讬讬转讬 诪拽专讗 诪讬 砖讗讬谞讜 注讜住拽 讘转讜专讛 讻诇诇 讛讬讬谞讜 讗驻讬' 讘讞诇拽 讛诪注砖讬讬 砖讘讛 诇讗 讬讗讻诇 讗驻讬' 注讜祝 讻谞"诇 讜拽"诇:


讘讬讛"讻 砖讞诇 诇讛讬讜转. 讬"诇 注"讚 讛诇爪讜讬 讚讛谞讛 讛讙讝讜诐 讛讝讛 讘讛专讬讙转 注"讛 讛讜讗 诪驻谞讬 砖砖讜谞讗 讞讻诪讬诐 讜专讜爪讛 诇讛专讙诐 讜讛"诇 专讜讚祝 讜讗诪专讬' 诇拽诪谉 讗诇诪诇讗 爪专讬讻讬诐 讗谞讜 诇讛诐 诇诪讜"诪 讛讬' 讛讜专讙讬诐 讗讜转谞讜 讜讗"讻 注转讛 砖爪专讬讻讬诐 讗讜转谞讜 诇诪讜"诪 诇讗 讛讬' 讛讜专讙讬诐 讗讜转谞讜 讜讗住讜专 诇谞讜 诇讛讜专讙诐 讙"讻 讗讱 讘讬讛"讻 注讬拽专 转驻诇转讜 砖诇 讻讛"讙 讛讬' 砖诇讗 讬爪讟专讻讜 注诪讱 讬砖专讗诇 讝诇"讝 讜诪讻"砖 讻砖讞诇 讘砖讘转 砖砖诪讬专转 砖讘转 讙讜专诐 诇讻驻专 注讜谞讜转 讜讘砖讙诐 砖讝讻讜转 讛砖讘转 诪注砖讬专 讻诪讘讜讗专 讘诪住' 砖讘转 讜讗"讻 拽专讜讘 讘转拽讜讘诇 转驻诇转讬谞讜 砖诇讗 讬爪讟专讻讜 讝诇"讝 讜讗"讻 讗诐 诇讗 谞爪讟专讱 诇讛诐 诇诪讜"诪 讚注转诐 诇讛专讜讙 讗转 讛转"讞 诇讻谉 诪讜转专 诇谞讜讞专讜 讚讛"诇 专讜讚祝:


讗诪讜专 诇砖讜讞讟讜. 讚诇拽诪谉 讗诪专讬' 诪讛 讗专讬 讚讜专住 讜讗讜讻诇 讙诐 讛讜讗 诪讻讛 讜讘讜注诇 讜讗讬谞讜 诪驻讬讬住 讜讻谉 讚专讻讜 注诐 讻诇 讗讚诐 注诐 讻诇 砖谞讗转讜 诪讜砖讱 转讜注诇转 注爪诪讜 讜讛讬讬谞讜 讻讗专讬 砖讚讜专住 讜讗讜讻诇 讜讗讬谞讜 诪诪转讬谉 注讚 砖讬诪讜转 诇讻谉 专讗讜讬 诇讛讜专讙讜 注诇 讝讛 讛讗讜驻谉 讙"讻 讜讛讬讬谞讜 砖讗诪专讜 诇拽讜专注讜 讻讚讙 砖讗讝 讛讜讗 谞讘诇讛 诪讞讬讬诐 注讚 砖诇讗 讬诪讜转 讜诇讻谉 讗诪专讜 讚讗讝 讗注驻"讬 砖诪驻专讻住 讛专讬 讛讜讗 讻诪转 讚讘砖讞讬讟讛 转诇讬讗 诪讬诇转讗 诪砖讗"讻 讘谞讞讬专讛 讚讘诪讬转讛 转诇讬讗 诪讬诇转讗 讻诪讘讜讗专 讘诪住' 讞讜诇讬谉:


诪讜转专 诇拽讜专注讜 讻讚讙 讗专砖讘专"讬 讜诪讙讘讜. 诇讛讜专讜转 砖讗注驻"讬 砖谞讻砖诇 讘讻诪讛 注讘讬专讜转 诪"诪 讞讬讜讘 诪讬转转讜 讘讗 诇讜 注"讬 砖讗讬谞讜 谞讻谞注 讘驻谞讬 讛转"讞 讜诪转讙讗讛 注诇讬讜 讜诇讻谉 谞拽专注 讻讚讙 专"转 讚诇 讙讗讛 讜诪讙讘讜 注"讚 讜讘谞讬转 诇讱 讙讘 砖讛讜讗 讙讜讘讛 讜讙讗讜谉:


诪讬 讬转谉 诇讬 转"讞 讜讗谞砖讻谞讜 讻讞诪讜专. 讚注"讛 砖讜谞讗 诇转"讞 讘讻诇 诪注诇诇讬讜 讜诇讗 讬讻讜诇 诇讜 讘注住拽 转讜专转讜 砖注"讻 讛讜讗 讙讚讜诇 诪诪谞讜 注"讻 讻诇 讬砖注讜 诇诇诪讜讚 讘谞讜 转讜专讛 讗讜 诇讛砖讬讗 讘转讜 诇转"讞 讜讬讛讬' 讗讞"讻 砖谞讛 讜驻讬专砖 讜注"讬 讘谞讜 讜讞转谞讜 讬专注 诇转"讞 讘转诇诪讜讚讜 讙"讻 讻谞讛讜讙. 讜讛谞讛 注"讛 讘讞讬谞转 讻诇讘 注"讚 驻专谞住谞讬 讻注讜专讘 讜讻讻诇讘 讜转"讞 讞诪讜专 讙专诐 驻讬' 讻讞诪讜专 讘注诇 注爪诪讜转 诇住讘讜诇 注讜诇 转讜专讛 讜讝讛 讛讬' 讛诇爪转 专"注 诪讬 讬转谉 诇讬 转"讞 驻讬' 砖讬讛讬' 讘谞讜 讗讜 讞转谞讜 转"讞 讜注讬"讝 讗谞砖讻谞讜 诇转"讞 讛诇讝讛 讻讞诪讜专 讜讗诪专讜 诇讜 讗诪讜专 讻讻诇讘 砖讛专讬 讗讝 讛讬讬转 讘讘讞讬' 讻诇讘 讜讗诪专 砖专讜爪讛 诇砖讘讜专 注爪诐 诇讛专注 诇讜 讘转讜专转讜 讞诪讜专 讙专诐 讘注诇 注爪诪讜转 讜拽"诇:


讗诇诪诇讗 讗谞讜 爪专讬讻讬诐 诇讛诐 讻讜'. 讛诇砖讜谉 爪专讬讱 转讬拽讜谉 讜讛讻讜谞讛 注"讬 砖讗谞讜 爪专讬讻讬诐 诇注住拽讬 注讛"讝 讛诐 诪专讜讬讞讬诐 注诇 讬讚讬谞讜 讜讛讬讬谞讜 讚拽讗诪专 诇讘谉 诇讬注拽讘 谞讞砖转讬 讜讬讘专讻谞讬 讛' 讘讙诇诇讱 驻讬' 诇讻谉 讗诇 转讬专讗 砖讗专注 诇讱 讻讬讜谉 砖讗谞讬 诪专讜讬讞 注"讬 讜讛讬讬谞讜 讚拽讗诪专 讬注拽讘 讗讞"讻 诇谞砖讬讜 诇讗 谞转谞讜 讛' 诇讛专注 注诪讚讬 讜住驻专 诇讛诐 讗讬讱 讛专讗讛讜 讘讞诇讜诐 注转讜讚讬诐 讛注讜诇讬诐 讜讙讜' 讛讻讜谞讛 砖讻讬讜谉 砖诇讘谉 讗讬谞讜 诪专讜讬讞 讻诇讜诐 注"讬 讬注拽讘 讗"讻 讬砖 诇讞讜砖 砖讬讛专讙谞讜 讜讛诐 讛砖讬讘讜 讘讞讻诪讛 讛诇讗 谞讻专讬讜转 谞讞砖讘谞讜 诇讜 讻讬 诪讻专谞讜 讜讬讗讻诇 讙诐 讗讻诇 讗转 讻住驻讬谞讜 讻讬 讗讞讝"诇 诪爪讗谞讜 诇讛诐 转专讜驻讛 讘诪讛 砖诪砖讬讗 讘转讜 诇转"讞 讜诪讟讬诇 诪诇讗讬 诇讻讬住诐 讜讛讬讬谞讜 讚讗诪专讜 诪讛 转讜注诇转 谞爪驻讛 诪讗讘讬谞讜 讗诐 砖讛砖讬讗 讘谞讜转讬讜 诇转"讞 讛诇讗 谞讻专讬讜转 谞讞砖讘谞讜 诇讜 讻讬 诪讻专谞讜 讜诇讗 讛砖讬讗谞讜 诇讱 讜讗诐 砖讬讟讬诇 诪诇讗讬 诇讻讬住讱 讛诇讗 讗讻诇 讗转 讻住驻谞讜 讜诇讝讛 讗诪专讜 讞诇拽 讜谞讞诇讛 讘讘讬转 讗讘讬谞讜 讻讬 讘砖转讬诐 讗诇讜 讬讛讬' 诪注诇转 注"讛 讗讜 注"讬 讛谞讞诇讛 砖讛讜讗 砖诪砖讬讗 讘转讜 诇转"讞 讜讬讞诇讜拽 谞讞诇讛 注诐 讘谞讬讜 讻诪"砖 诪专砖"讗 注诇 驻住讜拽 讞讜住谉 讬砖讜注讜转 讗讜 诪讟讬诇 诪诇讗讬 讜讬讞诇讜拽 讞诇拽 讻讞诇拽 注诐 转讜专转讜 讻砖诪注讜谉 讗讞讬 注讝专讬' 讜讛诐 讗诪专讜 讛讬砖 诇谞讜 讞诇拽 讗讜 谞讞诇讛 诇讗 讝讛 讜诇讗 讝讛. 讗讜 讬讗诪专 讗诇诪诇讗 讗谞讜 爪专讬讻讬诐 诇讛诐 诇诪讜"诪 驻讬' 注讬"讝 讛诐 诪转谞讞诪讬诐 诪讙讜讚诇 讛拽谞讗讛 砖讬讗诪专讜 砖讬讛讬' 诇讛诐 讞诇拽 讘转讜专转讬谞讜 注"讚 诇讘注讬 专讞诪讬 讗转讻诇讬' 注诇 注诇讬' 讜拽"诇:


讻诇 讛注讜住拽 讘转讜专讛 诇驻谞讬 注"讛. 讚诇讚讬讚讬' 注"讻 讗诇 转拽专讗 诪讜专砖讛 砖讛专讬 讗讬谞讛 诇讜 诪讜专砖讛 讗诇讗 诪讗讜专住讛 诪砖讗"讻 诇驻谞讬 转"讞 讜诇注"讚 讛讛讻专讞 诇拽专讜转 诪讗讜专住讛 讙"讻 讚讛专讬 讘诪拽讜诐 讗讞专 拽讜专讗 诇讛 诇拽讞 讟讜讘 讜讗讬讱 拽讜专讗 诇讛 讛砖转讗 讬专讜砖讛 讗注"讻 诪讗讜专住讛 讛讬讗 诇谞讜 讜讗谞讞谞讜 讘注诇讛 讜讘注诇 讘谞讻住讬 讗砖转讜 讻诇讜拽讞 讜讻讬讜专砖 讜讚讟讘讗 诇讬' 注讘讚讗 诇讬' 注讬' 住"驻 讬砖 谞讜讞诇讬谉:


讙讚讜诇讛 砖谞讗讛 砖砖讜谞讗讬诐 注"讛 讻讜'. 诪砖讜诐 砖砖谞讗转 讞谞诐 讬讜转专 砖谞讗讛 讙讚讜诇讛 讛讬讗 诪砖谞讗讛 转诇讜讬' 讘讚讘专 讜讬讚讜注 诪"砖 讛专诪讘"诐 讘讗讙专转 转讬诪谉 砖砖谞讗转 讛讗讜诪讜转 注诇讬谞讜 诪拽谞讗转 拽讘诇转 讛转讜专讛 讜讗"讻 注"讛 砖注诪讚讜 注诇 讛专 住讬谞讬 砖谞讗转诐 注诇 讞谞诐 讜诪"诪 讬砖 讘讛诐 讬讜转专 讟注诐 诪谞砖讜转讬讛诐 砖讛讬' 讬讻讜诇讛 诇讛谞砖讗 诇转"讞 讗诐 专爪转 讜诪讬 注讻讘 讘讬讚讛 诇讻谉 砖谞讗转讛 讙讚讜诇讛 讜砖谞讛 讜驻讬专砖 讬讜转专 诪讻讜诇诐 讚诪讬 讛讻专讬讞讜 诇驻专讜砖 讜砖谞讗转讜 注诇 诪讙谉. 讜砖诪注转讬 诪诪讜专讬 讛讙讗讜谉 诪讛' 诪注谞讚诇讬 诇讬诇讙 讝"诇 专讘 讘讘讛"诪 讚拽"拽 驻驻讚"诪 讚砖谞讛 讜驻讬专砖 讬讜转专 诪讛诐 诪砖讜诐 讚讛讙讚讜诇 诪讞讘专讜 讬爪专讜 讙讚讜诇 诪诪谞讜 讜讛讗讬 砖砖谞讛 讛讬' 诇讜 讬爪讛"专 讙讚讜诇 讜谞砖讗专 诇讜 讗讞专 砖驻讬专砖 讙"讻 讜讚驻讞"讞. 讜讬砖 诇驻专砖 讻谉 讘讟注诐 讝讛 注"讛 砖砖讜谞讗 讬讜转专 诪讙讜讬 讜讻谉 谞砖讜转讬讛诐 讜拽"诇:


讗讬谉 诪讻专讬讝讬谉 注诇 讗讘讬讚转讜. 诪讛 砖讛拽' 转讜' 诪诪讜谞讜 诇砖转专讬 诇驻诪"砖 诇注讬诇 诇拽"诪 讚注讬"讝 砖讗谞讜 讞住讬诐 注诇 诪诪讜谞讜 讗讬谞讜 专讜讚祝 诇讛专讜讙 讛转"讞 讜讗诐 讗讬谞谞讜 专讜讚祝 驻砖讬讟讗 砖诇讗 讬讛专讙讛讜 讛转"讞 讙"讻:





驻转讞 注讬谞讬诐

讗专"讗 注诐 讛讗专抓 诪讜转专 诇谞讜讞专讜 讘讬讛"讻 砖讞诇 诇讛讬讜转 讘砖讘转 讜讻讜' 讛专讬"祝 驻讬专砖讛 讻讙讜谉 砖专抓 讗讞专 讛注专讜讛 讜讻讬讜爪讗. 讜诪讻讗谉 讛讜讻讬讞 讛专讘 诪砖谞讛 诇诪诇讱 驻讻"讚 诪讛' 砖讘转 讚讻诇 讗诇讜 讚诪爪讬诇讬谉 讗讜转谉 讘谞驻砖谉 讛讜讗 讗驻讬诇讜 讘砖讘转 讗诇讗 讚讻转讘 讚诇专"讬 讚诪驻专砖讛 讘注"讛 砖讻讜驻专 诇讛讻注讬住 讚讛讜"诇 讛专讬讙转讜 讻诪讜 驻拽讜讞 谞驻砖 讗讬谉 诇诇诪讜讚 讚讬谉 讝讛 注砖"讘 讜诪讚讘专讬 讛专讗"砖 讚诪讘讬讗 讚讘专讬 讛专讬"祝 讜讛拽砖讛 讚诇讚讘专讬讜 诪讗讬 讗讬专讬讗 注"讛 讚谞拽讟 专' 讗诇注讝专 讜诪砖"讛 驻讬专砖 讻驻讬专讜砖 讛转讜住驻讜转 诪讜讻讞 讚诪讜讚讛 诇讚讬谉 讛专讬"祝 讜诪住转诪讗 讙诐 讛转讜住驻讜转 诪讜讚讜 讘讝讛 讜讻诪"砖 讘注谞讬讜转讬谉 讘住' 讛拽讟谉 讘专讻讬 讬讜住祝 讗"讞 住讬' 砖诇"讟 讜注转讛 专讗讬转讬 讘诇拽讜讟讬 专讘 讘爪诇讗诇 讻"讬 砖讻' 讚讘专讬 专讘 砖专讬专讗 讙讗讜谉 讜讛专讘 讗诇讘专讙诇讜谞讬 砖讛诐 讻讛专讬"祝 讜讻诪"砖 讛专"谉 讜诪砖诐 讛专砖讘"讗 讻转讘 讚诪讛 砖讛拽砖讛 注诇 讛专讬"祝 讚讗驻讬诇讜 转"讞 谞诪讬 诇"拽 讚注"讛 讛讚讘专 诪爪讜讬 砖讬讛讗 诪讜转专 诇谞讜讞专讜 讜讻讜' 诪讛 砖讗讬谉 讻谉 转"讞 砖讬讜讚注 讜谞讝讛专 讛讗 诇诪讚转 讚讚注转 讛讙讗讜谉 讜讛专讘 讗诇讘专讙诇讜谞讬 讜讛专砖讘"讗 讻讛专讬"祝 讚诪讜转专 讗驻讬' 讘砖讘转 讜砖诐 讘住讬' 砖诇"讟 讘住' 讛拽讟谉 诪讞讝讬拽 讘专讻讛 讛讘讗转讬 讚讘专讬 专讘讬谞讜 讬讜谞讛 讘讞讬讚讜砖讬讜 诇住谞讛讚专讬谉 讻"讬 讚驻砖讬讟讗 诇讬讛 讚讻诇 讛谞讱 讗驻讬诇讜 讘砖讘转. 讜讛讗专讻转讬 注讜讚 讘注谞讬谉 讝讛 讘讚讘专讬 讛讗讞专讜谞讬诐 讘拽讜谞讟专住 讻住讗 讚讜讚 讘住"讚:


讘讬讛"讻 砖讞诇 诇讛讬讜转 讘砖讘转 驻讬专砖 专讘讬谞讜 讛讗专"讬 讝爪"诇 砖注诪讬 讛讗专抓 驻讜讙诪讬诐 讘注砖讬讛 讜讗讬谞讜 讻诇 讻讱 讞诪讜专 讗讱 讘砖讘转 讚讛注砖讬讛 注讜诇讛 诇诪注诇讛 讜讛注讜诇诪讜转 谞拽砖专讬诐 讬讞讚 讗祝 注"讛 讻砖讞讜讟讗 讘砖讘转 驻讜讙诐 注讚 讛讗爪讬诇讜转 注讻"讚 拽讚砖讜. 讜讝讛 讗驻砖专 砖讛讜讗 讟注诐 讛讬专讜砖诇诪讬 驻"讚 讚讚诪讗讬 砖讗诪专讜 讚讗讬诪转 砖讘转 注诇 讛注"讛 讜讗讬谞讜 诪砖拽专 讘砖讘转 注"砖 讜讘驻讬专讜砖 讛诪砖谞讛 诇讛专诪讘"诐 砖诐. 讚谞砖诪转讬讛 讞讝讬 讚驻讙诪讜 讘砖讘转 讙讚讜诇 讬转专 诪讗讚 讜讗讬诪转 砖讘转 注诇讬讜 讜讗讬谞讜 诪砖拽专 讜讚讜拽:


转谞讬 专' 讞讬讬讗 讻诇 讛注讜住拽 讘转讜专讛 讘驻谞讬 注"讛 讻讗诇讜 讘讜注诇 讗专讜住转讜 讘驻谞讬讜. 驻讬专砖"讬 砖诪讘讬讬砖讜. 讜讘诪讜砖讻诇 专讗砖讜谉 讛讬讛 谞专讗讛 讚讛讬讗 讗专讜住转讜 砖诇 注"讛 讜讗"讻 讛讘讗 注诇 讗专讜住转 讞讘讬专讜 讘住拽讬诇讛. 讜转讜 讚讗诪讗讬 诪讬讬讞住 讛转讜专讛 诇注"讛 讟驻讬 诪转"讞 讜讘讜讚讗讬 讛驻砖讜讟 讘讝讛 讛讜讗 讚讛转讜专讛 讗专讜住讛 讚讬讚讬讛 谞诪讬 讜讝讛讜 砖讻转讘 专砖"讬 诪讗讜专住讛 诇讻诇 拽讛诇转 讬注拽讘 讻诇讜诪专 讚讝讗转 讛转讜专讛 诪讗讜专住讛 诇注"讛 讜诇转"讞. 讜诇讛诪转讬拽 讛注谞讬谉 讗驻砖专 讚讛讻讜谞讛 讻讗诇讜 讛注"讛 讛讬"诇 讗专讜住讛 讜诇讗 讗住转讬讬注讗 诪诇转讗 讜谞转讙专砖讛 诪诪谞讜 诇驻讬 砖讛讬讛 专讜注讛 讝讜谞讜转. 讗诪谞诐 讛讗专讜住讛 讻诇讛 谞讗讛 讜讞住讜讚讛 讜谞转讙专砖讛 砖讗讬谞讜 诇驻讬 讻讘讜讚讛 讝讛 讛讗专讜住 讜讞专驻讛 讛讜讗 诇讛. 讜讗转讗 讗讬谞讬砖 讗讞专讬谞讗 讬拽专 诪讞讻诪讛 讜讗专住 讗专讜住转讜 砖讛讬转讛 讻讘专 讜讗诐 讘讗 注诇讬讛 讘驻谞讬讜 讜讚讗讬 诪讘讬讬砖讜 讘讜砖讛 讙讚讜诇讛 讚讗讞专 砖讛讬转讛 诪讗讜专住转 诇讜 诇讗 讝讻讛 讜讙专砖讛 讜讛讬讗 讻讘讜讚讛 讘转 诪诇讱 诪讜砖诇诪转 讘讻诇. 讜谞诪爪讗 讛讗专讜住 讛砖谞讬 讙讜专诐 诇讛讚讬讗 讘讜砖转 讜驻讙诐 诇专讗砖讜谉 讜讙讚诇 爪注专讜 诪讗讚. 讜讻谉 讛讚讘专 讛讝讛 讚讛转讜专讛 诪讗讜专住讛 诇讻诇 讬砖专讗诇. 讜讛注"讛 诪爪讚 诪注砖讬讜 讜讛转专砖诇讜转讜 讘讗讛讘转讜 讗讜转讛 诪转讙专砖转 诪诪谞讜 讻诪"砖 讗诐 讬讜诐 转注讝讘谞讬 讬讜诪讬诐 讗注讝讘讱. 讜讘讗 讝讛 讛转"讞 讜讝讻讛 讘讛 讜诇讜诪讚 讘驻谞讬讜 讛讜讬 讻讗诇讜 讘讗 注诇 讗专讜住转讜 砖诇 注"讛 砖讛讬转讛 讻讘专 讜谞转讙专砖讛 诪诪谞讜 讜讝讻讛 讘讛 讛转"讞 讜拽"诇:


讜谞砖讜转讬讛诐 讬讜转专 诪讛诐. 讛讟注诐 驻砖讜讟 讻讬 讙讚诇讛 砖谞讗转 谞砖讬 注"讛 讻讬 讛注"讛 讘注讘讬讚转讬讛 讟专讬讚 讜诪转专讞拽 诪讛转"讞. 讗讱 谞砖讬讛诐 讻砖讚专讜转 住诪讜讱 诇讗砖转 转"讞. 讛谞讛 讗砖转 转"讞 讗讬谞讛 诪砖讗诇转 讻诇讬讛 诇讗砖转 注"讛 讜诪转专讞拽转 诪诪谞讛 讘讝诪谞诐 砖讛讬讜 砖讜诪专讬 诪砖诪专转 讛讟讛专讛. 讜讗"讻 讗砖转 讛注"讛 专讜讗讛 讘谞讬讜讜诇讛 砖讛讬讗 诪转讜注讘转 诪讗砖转 转"讞. 讜谞砖诪转讛 讞讝讬 讚讗砖转 转"讞 驻诇讙讗 讘讛讚讬讛 诇注讛"讘 砖讻专 转"转 讜讻诪"砖 诪讬 诇讗 驻诇讙谉 讘讛讚讬讛讜. 讜专注 诇讛 诇讗砖转 注"讛 讘注讛"讝 讚讛注"讛 诪讻讛 讜讘讗 讗诇讬讛 讻诪"砖 讘住讜讙讬讬谉 讜讛注"讛 讗讬谞讜 诪注讘讬专 注诇 诪讚讜转讬讜. 讜讛转"讞 注诇讜讘 讘转讜讱 讘讬转讜 讜诪讻讘讚讛 讬讜转专. 诇讻谉 讗砖转 注"讛 砖谞讗讛 转注讜专专 诪讞诪转 拽谞讗讛 讬讜转专 诪讛注"讛 讘注诇讛:





讬讚 讚讜讚

诇注讜诇诐 讬诪讻讜专 讗讚诐 讻诇 诪讛 砖讬砖 诇讜 讜讬砖讗 讘转 转状讞 讝讛讘 砖讘讗:


注诐 讛讗专抓 讗讬谉 诪讻专讬讝讬谉 注诇 讗讘讬讚转讜. 讘状诪 讻"讘 讚状讛 讗讬 讚讗讬讻讗 住讬诪谉:


讗诪专 专状注 讻砖讛讬讬转讬 注诐 讛讗专抓. 注讬讬谉 讻转讜讘讜转 住状讘 讚状讛 讚讛讜讬 爪谞讬注:


讞讝专转讜 讻讟讜诪讗转讜. 诪砖谞讛 诇诪诇讱 驻"讚 讚讟讜诪讗转 讗讜讻诇讬谉 讛状讗 拽讛诇转 讬注拽讘 讻状讝 注状讗 讜讚注 讚讘讟注诐 砖诇 讞讻诪讬' 讚诪讞诇拽讬 讘讬谉 讘砖专 拽讜讚砖 诇讞诪抓 讻转讘讜 讛转讜住驻讜转 讛讟注诐 讘砖诐 讛讬专讜砖诇诪讬 讚讞诪抓 讬砖 转拽谞讛 讘讘讬讟讜诇 讗讘诇 讘拽讚砖 诇讗 讜讛专诪讘状诐 讜讛专注状讘 讘驻讬专讜砖 讛诪砖谞讛 讻转讘讜 诪砖讜诐 讚拽讚砖 讞诪讜专 诪讞讜诇讬谉. 讜讘砖讜砖谞讬诐 诇讚讜讚 转诪讛 诇诪讛 驻讬专砖讜 讟注诐 讗讞专 诪诪讛 砖诪驻讜专砖 讘讬专讜砖诇诪讬 讜谞专讗讛 砖讛诐 诪驻专砖讬诐 驻讬专砖 讗讞专 讘讬专讜砖诇诪讬 讜讝讛 诇砖讜谉 讛讬专讜砖诇诪讬 转谞讗 驻讞讜转 诪讻讗谉 讗讬谉 诪讟专讬讞讬谉 注诇讬讜 砖讬讞讝讜专 诪讛 讘讬谉 讝讛 诇讝讛 讝讛 讬砖 诇讜 讘讬讟讜诇 讜谞转拽砖讛 讘拽专讘谉 讛注讚讛 诪讛 讝讛 砖讗诪专 驻讞讜转 诪讻讗谉 讗讬谉 诪讟专讬讞讬谉 讗讜转讜 诇讞讝讜专 讚驻砖讬讟讗 讛讜讗 讻讬讜谉 砖讗诪专 注讚 讻诪讛 讛诐 讞讜讝专讬诐 讜诪诪讬诇讗 谞砖诪注 讚驻讞讜转 诪讻讗谉 讗讬谉 讞讜讝专讬谉 讜谞状诇 诇驻讬 诪讛 砖讻转讘 讛专诪"讝 讚诇讛讻讬 转谞讬 讜讻谉 讚讙诐 讘拽讜讚砖 讗诐 讬爪讗 诇诪爪讜讛 讜讬转讘讟诇 诪谉 讛诪爪讜讛 讗状爪 诇讞讝讜专 讻诇诇 讜诇驻讬 住讘专讗 讝讜 讬状诇 讛讗 讚转谞讬 讛讱 砖讬注讜专讗 讘诪转谞讬壮 讛讬讬谞讜 讚讜拽讗 讘讛讜诇讱 诇诪爪讜讛 讜讬讻讜诇 诇讞讝讜专 诇诪爪讜转讜 讜诇讻谉 诪拽诇讬谞谉 讚驻讞讜转 诪讻砖讬注讜专 讗"爪 诇讞讝讜专 讗讘诇 诪讬 砖讗讬谞讜 讛讜诇讱 诇讚讘专 诪爪讜讛 讗祝 驻讞讜转 诪讻砖讬注讜专 爪专讬讱 诇讞讝讜专 讗诪谞诐 讛讬专讜砖诇诪讬 诇讗 住讘专 讻讛专诪状讝 讗诇讗 诪转谞讬壮 诇注谞讬谉 拽讚砖 诇讗 诪讬讬专讬 讻诇诇 讘诪爪讜讛 讜讗状讻 驻讞讜转 诪讻砖讬注讜专 讗祝 讘诇讗 诪爪讜讛 讗状爪 诇讞讝讜专 讜讘砖讬注讜专 讗祝 讘诪讘讟诇 诪谉 讛诪爪讜讛 爪专讬讱 诇讞讝讜专 讜讝讛 砖讗诪专 讙讘讬 拽讚砖 转谞讗 驻讞讜转 诪讻讗谉 讗讬谉 诪讟专讬讞讬谉 讗讜转讜 诇讞讝讜专 讗祝 讘讗讬谞讜 讛讜诇讱 诇诪爪讜讛 讙讘讬 拽讚砖 讚诪转谞讬壮 讚拽讚砖 诇讗 讗讬讬专讬 讙讘讬 诪爪讜讛 讚讗讬谉 讞讬诇讜拽 讻诇诇 讜诪讬谞讛 讚讘讻砖讬注讜专 讗祝 讘诪讘讟诇 诪谉 讛诪爪讜讛 爪专讬讱 诇讞讝讜专 讜讛拽砖讛 诪讛 讘讬谉 拽讚砖 诇讞诪抓 诇注谞讬谉 诪讘讟诇 诪谉 讛诪爪讜讛 讚讘拽讚砖 爪专讬讱 诇讞讝讜专 讗祝 讚讬讘讟诇 讜讘讞诪抓 讗讬谉 爪专讬讱 诇讞讝讜专 讜转讬专抓 诇讝讛 讚讞诪抓 讬砖 诇讜 讘讬讟讜诇 讜诇驻讬讻讱 讘诪讘讟诇 诪谉 讛诪爪讜讛 讗讬谉 爪专讬讱 诇讞讝讜专 讗讘诇 讘拽讚砖 讻讬讜谉 讚讗讬谉 诇讜 讘讬讟讜诇 爪专讬讱 诇讞讝讜专 讘讻砖讬注讜专 诪状诪 讗讘诇 诇注谞讬谉 砖讬谞讜讬 讛砖讬注讜专 讘讬谉 拽讚砖 诇讞诪抓 诇讗 谞转谉 讛讬专讜砖诇诪讬 讟注诐 讻诇诇. 讜讛砖转讗 讗转讬 砖驻讬专 诪讛 砖讗诪专 讛讬专讜砖诇诪讬 讘转专 讛讻讬 注讚 讻讚讜谉 讘砖专 拽讚砖 讞诪抓 诪谞讬谉 讗诪专 专壮 讬讜住讬 诪谉 诪讛 讚转谞讬谞讬谉 讜讻谉 诪讬 砖讬爪讗 诪讬专讜砖诇讬诐 讛讚讗 讗诪专讛 诪讛 讚谞驻诇 诇讚讬谉 谞驻诇 诇讚讬谉 讜驻专讜砖讜 诇驻讬 诪状砖 讻讬讜谉 讚诪讜讻讞 讘拽讚砖 讚驻讞讜转 诪讻砖讬注讜专 讗状爪 诇讞讝讜专 讻诇诇 诪注转讛 讘讞诪抓 诪讛 讛讜讗 讚讘讞诪抓 砖驻讬专 讬状诇 讚讜拽讗 讘讛讜诇讱 诇讚讘专 诪爪讜讛 讗注状驻 砖诇讗 讬讘讟诇 注讻状驻 讛讜诇讱 讛讜讗 诇诪爪讜讛 讜诇驻讬讻讱 驻讞讜转 诪讻砖讬注讜专 讗状爪 诇讞讝讜专 讗讘诇 讘诇讗 讛讜诇讱 诇诪爪讜讛 讗驻讬诇讜 驻讞讜转 诪讻砖讬注讜专 爪专讬讱 诇讞讝讜专 讜讗诪专 讛讬专讜砖诇诪讬 讻讬讜谉 讚讗诪专 讜讻谉 诪讜讻讞 注讻"驻 诪讗讬讝讛 讚讘专 砖讜讬诐 讛诐 讜诇诪讛 砖讻转讘 讛专诪状讝 讚讘讘讬讟讜诇 诪爪讜转讜 讝讛 诇讗 住讘讬专讗 诇讬讛 诇讛讬专讜砖诇诪讬 讜讘注状讻 爪状诇 讚讜讻谉 讗转讗 诇讞诪抓 讚驻讞讜转 诪讻砖讬注讜专 讗状爪 诇讞讝讜专 讗祝 讘讗讬谞讜 讛讜诇讱 诇诪爪讜讛 讚讜诪讬讗 讚拽讚砖 讻谞状诇 谞讻讜谉 讘驻讬' 讛讬专讜砖诇诪讬:


讟讜诪讗转讜 讻讘讬爪讛. 诪专讻讘转 讛诪砖谞讛 讞"讙 驻状讚 讚讟讜诪讗转 讗讜讻诇讬谉 讛"讗.


转讜住' 讚"讛 讜讬"讗. 专爪讜祝 讗讛讘讛


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝





讝讻专 讬讛讜住祝

